title: Majalahti

text: Majalahti on Hämeenlinnan 27. kaupunginosa. Se sijaitsee Alajärven rannalla, kuusi kilometriä keskustan länsipuolella. Kaupunginosassa ei ole juurikaan asutusta, vaan lähinnä metsä- ja peltoalueita. Majalahden halki kulkee Hämeenlinnan ja Turun välinen Hämeen Härkätie. Alueella on myös lukuisia kaupungin ylläpitämiä ulkoilureittejä sekä talvisin hiihtolatuja; esimerkiksi Alajärven jäällä on suosittua retkikohdetta Soininsaarta kiertävä latu. Kaupunginosaa rajaavat Loimalahti, Tiirinkoski, naapurikunta Hattula sekä vuonna 2009 Hämeenlinnaan liitetty Rengon entinen kunta.


Luettelo Hyrynsalmen julkisista taideteoksista ja muistomerkeistä sisältää Hyrynsalmen kunnassa olevat pysyvät patsaat, muistomerkit ja muistolaatat.


Luettelo Kuhmon julkisista taideteoksista ja muistomerkeistä sisältää Kuhmon kaupungissa olevat pysyvät patsaat, muistomerkit ja muistolaatat.


Luettelo Paltamon julkisista taideteoksista ja muistomerkeistä sisältää Paltamon kunnassa olevat pysyvät patsaat, muistomerkit ja muistolaatat.


Luettelo Puolangan julkisista taideteoksista ja muistomerkeistä sisältää Puolangan kunnassa olevat pysyvät patsaat, muistomerkit ja muistolaatat.


Luettelo Ristijärven julkisista taideteoksista ja muistomerkeistä sisältää Ristijärven kunnassa olevat pysyvät patsaat, muistomerkit ja muistolaatat.


Luettelo Sotkamon julkisista taideteoksista ja muistomerkeistä sisältää Sotkamon kunnassa olevat pysyvät patsaat, muistomerkit ja muistolaatat.


title: Kankainen (Hämeenlinna)

text: Kankainen on Hämeenlinnan 35. kaupunginosa. Se sijaitsee kaupungin itälaidalla, Kankaistenjärven rannalla noin kahdeksan kilometrin päässä keskustasta. Alueen pohjoislaitaa pitkin kulkee valtatie 10. Kankaisten kylän ja Kankaistenjärven rannan vapaa-ajanasutuksen lisäksi Kankaisilla ei ole juuri muuta asutusta, ja muilta osin kaupunginosa koostuu pelloista ja metsistä. Kaupunginosaa rajaavat Mäskälä, Taka-Hätilä, Hangasmäki, naapurikunta Janakkala sekä vuonna 2009 Hämeenlinnaan liitetty Tuuloksen entinen kunta.


title: Hangasmäki

text: Hangasmäki on Hämeenlinnan 34. kaupunginosa. Se sijaitsee kaupungin itälaidalla, Kankaistenjärven pohjoispäässä noin kymmenen kilometrin päässä keskustasta. Hangasmäen halki kulkee valtatie 10, ja sen alueella sijaitsevat muun muassa Kankaistenjärven uimaranta. Suureksi osaksi kaupunginosan muodostavat pellot ja metsät. Länsiosastaan kaupunginosa rajautuu Taka-Hätilän ja Kankaisten kaupunginosiin, muilta osin Hattulan ja Janakkalan kuntiin sekä vuonna 2009 Hämeenlinnaan liitettyyn Tuuloksen entiseen kuntaan.


title: Munakas (Hämeenlinna)

text: Munakas on Hämeenlinnan 23. kaupunginosa. Se sijaitsee kaupungin lounaisosassa Iso-Munakas-nimisen järven länsirannalla, josta se on myös saanut nimensä. Kaupunginosaa rajaavat Hattelmala, Loimalahti, naapurikunta Janakkala sekä vuonna 2009 Hämeenlinnaan liitetty Rengon entinen kunta. Kaupunginosan pohjoisosan läpi kulkee valtatie 10. Alueella ei ole juurikaan asutusta, ja kaupunginosa koostuukin pääosin metsistä ja soista.


title: Munakas (Hämeenlinna)

text: Munakkaalla Iso-Munalkkaan länsipuolella sijaitsee pieni Kaakkolampi. Tätä suurempi, länsiosiltaan kapunginosaan kuuluva järvi on Pikku-Munakas, jonka kautta Iso-Munakas ja siihen laskeva Alajärvi laskevat vetensä Janakkalan Kernaalanjärveen. Hämeenlinnan luonnonsuojelualueista kaupunginosan etelänurkassa sijaitsee Heinisuo, joka on osa laajempaa Natura-aluetta.


title: Jereem Richards

text: Jereem Richards (s. 13. tammikuuta 1994) on trinidadtobagolainen pikajuoksija.


title: Jereem Richards

text: Richars karsiutui 2011 Lillen alle 18-vuotiaiden MM-kilpailuissa 200 metrin välierissä. Hän juoksi Istanbulin sisäratojen MM-kilpailuissa 2012 kolmannen osuuden Trinidad ja Tobagon pronssijoukkueessa 4 × 400 metrin viestissä. Hän saavutti samana vuonna alle 20-vuotiaiden Keski-Amerikan ja Karibian -mestaruuskilpailuissa hopeaa 200 metrillä ja pronssia 4 × 100 metrin viestissä. Barcelonan alle 20-vuotiaiden MM-kilpailuissa 2012 hän karsiutui 200 metrin välierissä ja sai 4 × 400 metrin viestissä pronssia.


title: Jereem Richards

text: Richards saavutti Keski-Amerikan ja Karibian -mestaruuskilpailuissa pronssia 4 × 100 metrin viestissä 2013. Glasgow'n Kansainyhteisön kisoissa 2014 hän karsiutui 200 metrin alkuerissä. Hän voitti Trinidad ja Tobagon -mestaruuden 200 metrillä 2017. Lontoon MM-kilpailuissa 2017 hän saavutti pronssia 200 metrillä ajalla 20,11. Hän juoksi samoissa kisoissa toisen osuuden Trinidad ja Tobagon joukkueessa, joka voitti 4 × 400 metrin viestin maailmanmestaruuden maansa ennätysajalla 2.58,12. Gold Coastin Kansainyhteisön kisoissa 2018 hän voitti kultaa 200 metrillä ajalla 20,12.


title: Jereem Richards

text: NR = maan ennätys


title: Kipyegon Bett

text: Kipyegon Bett (s. 2. tammikuuta 1998) on kenialainen keskimatkojen juoksija, 800 metrin MM-mitalisti. Hän on pituudeltaan 182 cm.


title: Kipyegon Bett

text: Bett voitti 800 metrin alle 18-vuotiaiden Afrikan-mestaruuden Réduitissa 2015 ajalla 1.51,67. Hän saavutti samana vuonna hopeaa Calin alle 18-vuotiaiden MM-kilpailuissa ajalla 1.45,86. Hän voitti 800 metrin alle 20-vuotiaiden maailmanmestaruuden Bydgoszczissa 2016 ajalla 1.44,95.


title: Kipyegon Bett

text: Bett kuului Kenian joukkueeseen, joka saavutti IAAF World Relays -kilpailuissa 2017 hopeaa 4 × 800 metrin viestissä. Hän sai Lontoon MM-kilpailuissa 2017 pronssia 800 metrillä ajalla 1.45,21.


title: Kipyegon Bett

text: Bett juoksi 800 metrin ennätyksensä 1.43,76 Berliinissä 3. syyskuuta 2016.


title: Kipyegon Bett

text: Bett jäi kiinni erytropoietiinin eli EPOn käytöstä elokuussa 2018.


title: Timothy Cheruiyot

text: Timothy Cheruiyot (s. 20. marraskuuta 1995) on kenialainen keskimatkojen juoksija, 1 500 metrin MM-mitalisti.


title: Timothy Cheruiyot

text: Cheruiyot kuului Kenian joukkueeseen, joka saavutti IAAF World Relays -kilpailuissa 2015 hopeaa DMR-viestissä, jossa juostaan 400, 800, 1 200 ja 1 600 metrin osuudet. Saman vuoden Pekingin MM-kilpailuissa hän sijoittui 1 500 metrillä seitsemänneksi. Hän saavutti Afrikan-mestaruuskilpailuissa Durbanissa 2016 hopeaa 1 500 metrillä ajalla 3.39,71.


title: Timothy Cheruiyot

text: Cheruiyot voitti Kenian-mestaruuden 1 500 metrillä 2017. Lontoon MM-kilpailuissa 2017 hän saavutti samalla matkalla hopeaa ajalla 3.33,99. Hän sijoittui 1 500 metrillä toiseksi myös Gold Coastin Kansainyhteisön kisoissa 2018 ajalla 3.35,17.


title: Timothy Cheruiyot

text: Cheruiyot on voittanut neljä Timanttiliigan kilpailua.


title: Aarne Lindroos

text: Aarne Ulf Kristian Lindroos (s. 14. joulukuuta 1960 Helsinki) on suomalainen soudun olympiaedustaja ja Suomen-mestari.


title: Aarne Lindroos

text: Lindroos edusti Suomea kaksissa olympialaisissa. Los Angelesissa 1984 hän sijoittui Reima Karppisen kanssa pariairokaksikossa kahdeksanneksi. Soulissa 1988 hän oli veljensä Kari Lindroosin kanssa 11:s perämiehettömässä kaksikossa. MM-kilpailuissa hän sijoittui yhdeksänneksi kaksikossa 1981, yhdeksänneksi yksikössä 1982, kahdeksanneksi yksikössä 1983 ja kahdeksanneksi perämiehettömässä kaksikossa 1987. Vuoden 1985 MM-kilpailuissa hän souti pariairokaksikossa ilman menestystä. Pohjoismaiden-mestaruuden Lindroos voitti yksikössä 1983 ja perämiehettömässä kaksikossa 1987.


title: Aarne Lindroos

text: Lindroos voitti eri luokissa yhteensä yli 20 Suomen-mestaruutta. Yksikössä hän saavutti SM-hopeaa 1983 ja 1984 sekä SM-pronssia 1985. Hän edusti Nesteen Soutajia.


title: Kari Lindroos

text: Kari Anders Lindroos (s. 22. maaliskuuta 1962 Tammisaari) on suomalainen soudun olympiaedustaja ja Suomen-mestari.


title: Kari Lindroos

text: Lindroos kilpaili Soulin olympialaisissa 1988 veljensä Aarne Lindroosin kanssa perämiehettömässä kaksikossa ja sijoittui 11:nneksi. MM-kilpailuissa hän souti pariaironelosessa ilman menestystä vuonna 1985 ja sijoittui kahdeksanneksi perämiehettömässä kaksikossa 1987. Pohjoismaiden-mestaruuden Lindroos voitti perämiehettömässä kaksikossa 1987.


title: Kari Lindroos

text: Lindroos voitti eri luokissa yhteensä 16 Suomen-mestaruutta vuosina 1983–1992. Hän edusti Nesteen Soutajia.


title: 1498 Lahti

text: 1498 Lahti on päävyöhykkeen asteroidi, jonka löysi suomalainen tähtitieteilijä Yrjö Väisälä 16. syyskuuta 1938 Iso-Heikkilässä Turussa.


title: 1498 Lahti

text: Asteroidi on  nimetty Lahden kaupungin mukaan. Muita Väisälän samoihin aikoihin löytämiä pikkuplaneettoja ovat muun muassa 1500 Jyväskylä, 1499 Pori, 1497 Tampere, 1496 Turku, 1495 Helsinki ja 1494 Savo.


title: Jorma Lehtelä

text: Jorma Kalevi Lehtelä (s. 14. helmikuuta 1963 Valkeakoski) on suomalainen kilpasoutaja ja muusikko.Siviiliammatiltaan hän on luokanopettaja.


title: Jorma Lehtelä

text: Lehtelä edusti Suomea Soulin olympialaisissa 1988 ja sijoittui Reima Karppisen kanssa 12:nneksi pariairokaksikossa. MM-kilpailuissa hän sijoittui pariairokaksikossa seitsemänneksi vuonna 1986 ja 12:nneksi 1987. Perämiehettömässä nelosessa hän oli kahdestoista vuonna 1990 ja yhdestoista 1991. MM-kisoissa 1985 pariaironelosessa ja vuonna 1989 pariairokaksikossa tie päättyi keräilyeriin. Pohjoismaiden-mestaruuskilpailuissa hän saavutti neljä mitalia vuosina 1985–1989.


title: Jorma Lehtelä

text: Lehtelä voitti 1980- ja 1990-luvuilla eri luokissa yhteensä 19 Suomen-mestaruutta, joista seitsemän tuli kaksikkoluokista. Vuodesta 2014 alkaen hän on voittanut lisää Suomen-mestaruuksia.


title: Jorma Lehtelä

text: Lehtelä on toiminut laulajana-kitaristina Jukepoika-yhtyeessä vuodesta 1989 sekä trubaduurina vuodesta 1991 lähtien.


title: Jorma Lehtelä

text: Jorma Lehtelän isä Veli Lehtelä on soudun kaksinkertainen olympiamitalisti.


title: Esko Hillebrandt

text: Esko Juhani Hillebrandt (s. 20. huhtikuuta 1962 Imatra) on suomalainen soudun olympiaedustaja ja Suomen-mestari.


title: Esko Hillebrandt

text: Hillebrandt sijoittui Barcelonan olympialaisissa 1992 pariairokaksikossa Reima Karppisen kanssa 13:nneksi. MM-kilpailuissa hän sijoittui 15:nneksi yksikössä 1991 sekä 13:nneksi pariairokaksikossa Klaus Geigerin parina 1993. Pohjoismaiden-mestaruuskilpailuissa hän saavutti kolme hopeaa.


title: Esko Hillebrandt

text: Hillebrandt voitti eri luokissa yhteensä 15 Suomen-mestaruutta, joista viisi pariairokaksikossa vuosina 1991–1994 ja 1996. Hän edusti Takon Soutajia.


title: Starets

text: Starets (kreik. γέροντας, gerontas, "vanhus", ven. старец, starets) eli ohjaajavanhus on ortodoksisen kirkon piirissä käytetty nimitys yleensä luostarissa elävästä hengellisestä ohjaajasta. Nimitys ei viittaa välttämättä ohjaajan ikään, vaan enemmän hänen hengelliseen kokeneisuuteensa. Hän opastaa kilvoittelijoita rukoukseen ja hengellisiin harjoituksiin eli askeesiin. Tällainen ohjaaja osoitetaan yleensä luostarin uudelle asukkaalle eli noviisille. Ohjaajalle noviisin ja myöhemmin vihityn munkin tai nunnan tulee kertoa kilvoituksessa ilmenneet ongelmansa, joihin he sitten yhdessä koettavat etsiä ratkaisuja.


title: Starets

text: Ohjaajavanhus voi olla myös kokenut nunna, joka toimii luostarissaan muiden sisarien ohjaajana. Eräistä hengellisesti pitkälle edistyneistä ohjaajavanhuksista saattoi aikoinaan tulla myös maallikkojen keskuudessa suosittuja rippi-isiä. Ohjaajavanhus ei välttämättä ole pappi, vaikka usein hän on myös sitä, koska hänestä helposti tulee ohjatuille ja myös muille, luostarin ulkopuolisille ihmisille rippi-isä, jonka luona käydään synnintunnustuksella.


title: 1500 Jyväskylä

text: 1500 Jyväskylä on asteroidivyöhykkeen päävyöhykkeellä sijaitseva pikkuplaneetta eli asteroidi.


title: 1500 Jyväskylä

text: Asteroidin löysi suomalainen tähtitieteilijä Yrjö Väisälä Turussa, Iso-Heikkilässä.


title: 1500 Jyväskylä

text: Asteroidi on nimetty Jyväskylän kaupungin mukaan.. Muita Väisälän samoihin aikoihin löytämiä pikkuplaneettoja ovat muun muassa 1499 Pori, 1497 Tampere, 1498 Lahti, 1496 Turku, 1495 Helsinki ja 1494 Savo.


title: Filip Ingebrigtsen

text: Filip Ingebrigtsen (s. 20. huhtikuuta 1993 Sandnes) on norjalainen keskimatkojen juoksija, 1 500 metrin Euroopan-mestari ja MM-mitalisti. Hän edustaa Sandnes Idrettslagia ja on pituudeltaan 187 cm. Myös hänen veljensä Henrik ja Jakob Ingebrigtsen ovat huipputason juoksijoita.


title: Filip Ingebrigtsen

text: Ingebrigtsen karsiutui 800 metrin alkuerissä Tallinnan alle 20-vuotiaiden EM-kilpailuissa 2011. Hän sijoittui seuraavana vuonna Barcelonan alle 20-vuotiaiden MM-kilpailuissa yhdeksänneksi 1 500 metrillä ja karsiutui alkuerissä 800 metrillä. Maastojuoksun EM-kilpailuissa 2012 hän oli alle 20-vuotiaiden sarjassa 46:s. Hän sijoittui Tampereen alle 23-vuotiaiden EM-kilpailuissa 2013 kuudenneksi 1 500 metrillä ja karsiutui alkuerissä 800 metrillä.


title: Filip Ingebrigtsen

text: Ingebrigtsen karsiutui 1 500 metrin alkuerissä Zürichin EM-kilpailuissa 2014 ja Prahan EM-hallikilpailuissa 2015. Maastojuoksun EM-kilpailuissa 2015 hän sijoittui alle 23-vuotiaiden sarjassa 19:nneksi. Hän voitti 1 500 metrin Euroopan-mestaruuden Amsterdamissa 2016 ajalla 3.46,65. Rio de Janeiron olympialaisissa hänet hylättiin saman matkan alkuerässä. Belgradin EM-hallikilpailuissa 2017 hän karsiutui 1 500 metrin alkuerissä. Hän saavutti Lontoon MM-kilpailuissa 2017 pronssia 1 500 metrillä ajalla 3.34,53.


title: Filip Ingebrigtsen

text: Ingebrigtsen juoksi 1 500 metrin Norjan ennätyksen 3.30,01 Monacossa 20. heinäkuuta 2018. Berliinin EM-kilpailuissa hän sijoittui samalla matkalla 12:nneksi. Hän voitti maastojuoksun Euroopan-mestaruuden 2018.


title: Filip Ingebrigtsen

text: Ingebrigtsen on voittanut Norjan-mestaruuden 800 metrillä 2016 ja 1 500 metrillä 2013.


title: Nyrkkeilyn Euroopan-mestaruuskilpailut 1957

text: Vuoden 1957 nyrkkeilyn Euroopan-mestaruuskilpailut järjestettiin 25. toukokuuta – 2. kesäkuuta 1957 Prahassa.


title: Feodor Novgorodilainen

text: Pyhä autuas Feodor Novgorodilainen (, , s. ?, k. 19. tammikuuta 1392) oli Venäjällä, Veliki Novgorodissa 1300-luvulla vaikuttanut niin sanottu Jumalan hullu eli Kristuksen tähden houkka.


title: Feodor Novgorodilainen

text: Feodor syntyi hurskaiden ja varakkaiden vanhempien perheeseen. Jo nuorena hän tutki Raamattua, jonka kerrotaan valaisseen hänen mielensä ja antaneen ylevän suunnan hänen kaikille pyrkimyksilleen. Täysi-ikäisenä Feodor omistautui kokonaan Jumalan palvelemiseen. Harjoitettuaan itseään paastossa ja hyveissä Feodor alkoi kilvoitella Veliki Novgorodin kauppiaiden kaupunginosassa. Hän jakoi omaisuutensa köyhille ja eli lopun elämäänsä äärimmäisessä köyhyydessä vailla kodin suojaa ja ilman lämpimiä vaatteita talvipakkasilla. Solvaajiaan ja loukkaajiaan hän siunasi.


title: Feodor Novgorodilainen

text: Samaan aikaan Olhavanjoen toisella puolella kilvoitteli toinen houkka, Nikolai Kaalinpää (Kotšanov), joka tunnetaan myös nimellä autuas Nikolai Novgorodilainen (k. 1392). Nämä kaksi houkkaa olivat olevinaan koko ajan vihoissa keskenään ja kävivät heti toistensa kimppuun, jos toinen erehtyi tulemaan "väärälle" puolelle jokea. Nikolai Kaalinpää sai lisänimensä siitä, että hän kerran heitti Feodoria kaalinkerällä. Hulluttelullaan houkat parodioivat kaupungin eri väestönosien välistä järjetöntä vihanpitoa ja keskinäistä kahinointia.


title: Feodor Novgorodilainen

text: Feodor oli saanut Jumalalta selvänäkemisen lahjan. Hän ennusti mm. erään tulipalon ja nälänhädän. Saatuaan enkeliltä tiedon lähestyvästä kuolemastaan Feodor sanoi kaikille tapaamilleen ihmisille: "Jääkää hyvästi, olen lähdössä kauas."


title: Feodor Novgorodilainen

text: Feodor Novgorodilainen nukkui kuolonuneen 19. tammikuuta 1392. Siksi ortodoksinen kirkko viettää hänen muistopäiväänsä 19. tammikuuta. Hänen pyhäinjäännöstensä päälle Veliki Novgorodiin on rakennettu tsasouna. Hänet kanonisoitiin pyhäksi kirkonlaajuisesti vuonna 1981.


title: Feodor Novgorodilainen

text: Seinäjoella toimi ortodoksinen maallikkoyhdistys nimeltä Pyhän autuaan Feodor Novgorodilaisen seura ry.


title: Filmfare Awards 2016

text: Filmfare Awards 2016 oli 14. tammikuuta 2017 Mumbaissa pidetty tilaisuus, jossa palkittiin vuoden 2016 parhaat hindinkieliset elokuvat. Se oli järjestyksessään 62. Filmfare Awards -tilaisuus.


title: Matej Beňuš

text: Matej Beňuš (s. 2. lokakuuta 1987 Bratislava, Tšekkoslovakia) on slovakialainen koskimelonnan maailmanmestari ja olympiamitalisti.


title: Matej Beňuš

text: Hän otti Rion olympialaisissa 2016 hopeaa kanadalaisyksikön henkilökohtaisesta kilpailusta, saavuttaen uransa ensimmäisen olympiamitalin.


title: Matej Beňuš

text: Koskimelonnan Beňuš aloitti 11-vuotiaana. Ensimmäisen mitalinsa hän sai Junioreiden Euroopan-mestaruuskilpailuista Krakovasta vuonna 2004. Ensimmäisissä aikuisten arvokilpailuissa hän kilpaili Liptovský Mikulášissa, kotimaassaan Slovakiassa vuonna 2007 järjestetyissä Euroopan-mestaruuskilpailuissa. Hän oli samantien voittamassa kultaa yksiköiden joukkuekilpailussa. Beňuš on ottanut joukkuekilpailussa useita EM-kultia. Ensimmäisen henkilökohtaisen arvokisamitalinsa, hopean, hän otti EM-kilpailuissa Bratislavassa vuonna 2010.


title: Matej Beňuš

text: Maailmanmestaruuskilpailuissakin hän on saanut monia kultamitaleita, joista kaikki joukkuekilpailussa. Ensimmäisen henkilökohtaisen MM-mitalinsa hän sai vuosi kotoisten EM-kisojen jälkeen niin ikään Bratislavassa vuonna 2011, meloen pronssia. Riossa 2016 hän sai olympiahopeaa, ja uransa viidennen henkilökohtaisen arvokisamitalin. Hän saavutti koskisyöksyssä MM-hopeaa Paussa 2017.


title: Matej Beňuš

text: Beňuš on naimisissa Ivana Benusovan kanssa ja heillä on kaksi yhteistä lasta (Simon ja Tobias). Matej Beňušin isosisko Dana Mann on myöskin koskimelonnan maailmanmestari. Hän edustaa nykyään miehensä kotimaata Yhdysvaltoja.


title: Matej Beňuš

text: Lähde:


title: Mia Laiho

text: Mia Kaarina Laiho (s. 28. lokakuuta 1969 Helsinki) on kokoomuslainen kansanedustaja ja kansanedustaja Uudeltamaalta. Hän toimii myös kaupunginvaltuutettuna kotikaupungissaan Espoossa. Laiho on koulutukseltaan lääketieteen tohtori ja sisätautien erikoislääkäri.


title: Mia Laiho

text: Laiho nousi eduskuntaan vuoden 2018 kevään aikana. Laiho sai kokonaisuudessaan 3952 ääntä kevään 2015 eduskuntaavaleissa yltäen varasijalle. Hänelle avautui paikka, kun kokoomuksen kansanedustaja Outi Mäkelä siirtyi Nurmijärven kunnanjohtajaksi.


title: Mia Laiho

text: Hän toimii jäsenenä perustuslakivaliokunnassa sekä liikenne- ja viestintävaliokunnassa. Laiho on myös sosiaali- ja terveysvaliokunnan varajäsen. Eduskunnassa Laiho on keskittynyt ammattiosaamisensa myötä sosiaali- ja terveyspolitiikan kysymyksiin. Hän on vaatinut esimerkiksi harvinaissairauksien hoidon keskittämistä. Hän on ottanut myös kantaa esimerkiksi pentutehtailun lopettamiseksi.


title: Mia Laiho

text: Laiho oli ehdolla kokoomuksen Uudenmaan piirin puheenjohtajaksi huhtikuussa 2018, mutta ei tullut valituksi tehtävään, kun äänestys päättyi tasatulokseen ja puheenjohtajuus ratkaistiin arvalla.


title: Mia Laiho

text: Laiho on tehnyt töitä perusterveydenhuollosta aina vaativaan erikoissairaanhoitoon asti. Hän työskenteli yli 10 vuotta päivystyksessä. Ennen eduskuntaan nousua hän johti Helsingissä Haartmanin ja Malmin päivystyksiä sekä sosiaali- ja kriisipäivystystä. Kyseessä on Suomen suurimmat päivystykset.


title: Mia Laiho

text: Laiho on aktiivinen kuntapolitiikassa. Hänet valittiin Espoon kaupunginvaltuustoon ensimmäisen kerran 2013 ja uudelleen vuoden 2017 kuntavaaleissa. Hän toimi myös kaupunginhallituksen jäsenenä vuosina 2013–2017.


title: Mia Laiho

text: Laihon perheeseen kuuluu mies ja kolme lasta, joista kaksi on peruskoulussa ja vanhin lukiossa. Hänellä on myös kaksi pientä terrieriä. Vapaa-aikansa hän viettää pääasiassa perheeni kanssa. Hän ulkoilee paljon ja harrastaa juoksemista.


title: Mia Laiho

text: Omien sanojensa mukaan hän lähti mukaan politiikkaan, kun hänen perheensä alkoi käyttämään julkisia palveluita säännöllisesti lasten varttuessa. Laiho halusi olla mukana vaikuttamassa palveluiden toimivuuteen sen sijaan, että olisin seurannut sivusta. Hän on todennut tärkeimmiksi arvoikseen oikeudenmukaisuuden sekä toisten kunnioittamisen ja välittämisen.


title: Meteoro (P41)

text: Meteoro (runokonumero P41) on Espanjan laivaston vuonna 2009 vesillelaskettu Meteoro-luokan ulkovartiolaiva ().


title: Meteoro (P41)

text: Alus tilattiin 31. heinäkuuta 2006 Navantialta, missä köli laskettiin 4. lokakuuta 2007. Alus laskettiin vesille 16. lokakuuta 2009 ja otettiin palvelukseen 28. heinäkuuta 2011.


title: Meteoro (P41)

text: Alus on palveluksessa 2017.


title: Kankaanpään patteristo

text: Kankaanpään patteristo (lyhenne KanPsto) oli Niinisalon varuskunnassa Kankaanpäässä vuosina 1992–2001 toiminut Tykistöprikaatin alainen joukkoyksikkö.


title: Kankaanpään patteristo

text: Patteristo perustettiin uutena joukkoyksikkönä Tykistöprikaatin aloittaessa toimintansa 1. maaliskuuta 1992. Sen tehtäviksi määrättiin sotilaskuljettajien koulutus Niinisalon varuskunnan käyttöön ja päävastuu prikaatille käskettyjen kertausharjoitusten järjestämisestä.


title: Kankaanpään patteristo

text: Niinisalon varuskunnassa vuodesta 1955 toiminut Eläinlääkintäkoulu lakkautettiin maaliskuun alussa 1994, jolloin sille kuuluneista tehtävistä sotakoirien ohjaajien ja sotilaspoliisien koulutus sekä eläinklinikka siirrettiin patteristolle. Näistä muodostettiin patteristoon uusi esikuntapatteri.


title: Kankaanpään patteristo

text: Patteriston kertausharjoituspatteri järjesti 1990-luvun aikana Niinisalossa ja Rovajärven ampuma-alueella vuosittain 30–40 kertausharjoitusta, joissa koulutettiin yhteensä runsaat 2 000 reserviläistä.


title: Kankaanpään patteristo

text:
Patteristo lakkautettiin vuoden 2001 alussa, jolloin se sulautettiin Tiedustelupatteristoon.
Kankaanpään patteriston vaalittaviksi perinteiksi määrättiin vuosina 1937–1939 toimineen Kankaanpään kertausharjoituskeskuksen, Niinisalossa talvisotaan perustetun Kenttätykistörykmentti 10:n III patteriston sekä jatkosotaan perustettujen Kenttätykistörykmentti 12:n esikunnan ja III patteriston sekä Kevyt patteristo 15:n perinteet. Kankaanpään patteriston perinnepäiväksi määrättiin talvisodan aikaisen KTR 10:n III Patteriston perustamisen ja kokoamisen vuosipäivä 9. lokakuuta.


title: Kankaanpään patteristo

text: Graafikko Juhani Vepsäläisen suunnittelema Kankaanpään Patteriston pöytästandaari vihittiin käyttöön 9. lokakuuta 1994.


title: Jari Niemi (päätoimittaja)

text: Jari Onni Niemi (s. 12. syyskuuta 1957 Vihanti) on Heinolassa ilmestyvän "Itä-Häme"-lehden päätoimittaja.


title: Jari Niemi (päätoimittaja)

text: Niemi syntyi työnjohtaja Onni Niemen ja Maija Pääkön perheeseen. Hänen puolisonsa on lastenhoitaja Maija-Liisa Koirikivi. Niemi on opiskellut oikeustiedettä Lapin yliopistossa ja suorittanut poliisin virkatutkinnon. Hän toimi Oulun lääninhallituksen vanhempana konstaapelina 1978–1985, "Kaleva"-sanomalehden kirjeenvaihtajana 1981–1985, aluetoimittajana 1985–2000 ja oikeustoimittajana 2000–2004. "Pyhäjokiseutu"-lehden päätoimittaja Niemi oli 2004–2007, "Itä-Häme"-lehden päätoimittajaksi hän tuli vuonna 2007. Hän oli Nivala Cowboys -jääkiekkoseuran puheenjohtaja 1995–1999. Niemi on julkaissut teokset "Kalajokilaakson kuvateos" (1992) ja "Pyhäjokilaakson kuvateos" (1993).


title: Painonnosto kesäolympialaisissa 1920 – miesten 75 kg

text:
Vuoden 1920 kesäolympialaisten painonnoston keskitsarjaan otti osaa 11 kilpailijaa. Kilpailun voitti Ranskan Henri Gance. Kolmen nostokierroksen jälkeen Italian
Pietro Bianchi ja Ruotsin Albert Pettersson olivat tasatuloksessa, jolloin hopeamitali ratkaistiin arvalla.


title: Pasmajärvi

text: Pasmajärvi voi tarkoittaa seuraavia:


title: ANS Finland

text: Air Navigation Services Finland Oy (ANS Finland) vastaa Suomen ilmatilan käytön hallinnasta sekä lentoreitti- ja lennonvarmistuspalveluista 22 lentoasemalla Suomessa. Se julkaisee myös Suomen ilmailukäsikirjaa. ANS Finland on valtion kokonaan omistama erityistehtäväyhtiö. Omistajaohjaajana toimii Liikenne- ja viestintäministeriö.


title: ANS Finland

text: ANS Finlandin vastuulla on myös lennonvarmistuksen tarvitseman infrastruktuurin sekä järjestelmien suunnittelu ja ylläpitäminen kansainväliset vaatimukset täyttäen. Yhtiön asiakkaita ovat lentoasemat, kaupallinen ilmailu, Suomen valtion ilmailu ja sotilasilmailu, yleisilmailu sekä lentokoulut.


title: ANS Finland

text: Vuoden 2019 alussa ANS Finlandista tuli valtionyhtiö Traffic Management Finlandin tytäryhtiö.


title: Prikaatin kosto

text: Prikaatin kosto on Jarkko Sipilän Takamäki-dekkari, joka on ilmestynyt vuonna 2009. Kirja kertoo poliisin ja Pääkalloprikaati-rikollisjengin väliseestä taistelusta.


title: Bolaget för Österbottniska Kustfarten

text: Bolaget för Österbottniska Kustfarten oli Suomen länsirannikolla vuosina 1825–1830 liikennöinyt osakeyhtiö. Se kuului Suomen ensimmäisiin osakeyhtiöihin.


title: Bolaget för Österbottniska Kustfarten

text: Yhtiö perustettiin vuonna 1825 tapahtuneella osakeannilla. Yhtiön purjelaiva oli nimeltään "Alkaja". Laivan päävarustaja ja asiamies oli Erik Julin.


title: Bolaget för Österbottniska Kustfarten

text: Yhtiön tulot olivat pienet eikä toiminta jatkunut pitkään. Navigointi länsirannikon kaupunkeihin oli vaikeaa, koska monien satamien sisääntulot olivat kapeita. Yhtiö purettiin vuonna 1830 myymällä alus pois.


title: Rayo (1749)

text: Rayo oli Espanjan laivaston vuonna 1749 vesille laskettu 80-tykkinen linjalaiva.


title: Rayo (1749)

text: Alus tilattiin Havannasta Kuubasta, missä köli laskettiin vuonna 1748. Alus laskettiin vesille 28. kesäkuuta 1749 ja otettiin palvelukseen 31. tammikuuta 1751.


title: Rayo (1749)

text: Alus ei kyennyt lähtemään merelle miehistön puutteen vuoksi ja se lähti Havannasta Cadiziin 453 hengen minimimiehistöllä yhdessä "Princesan", "Infanten" ja "Galician" kanssa rahtinaan sokeria ja puutavaraa.


title: Rayo (1749)

text: Vuonna 1765 alus päällikkönään Don José de Rojas Recaño liitettiin amiraali Juan José de Navarro Viana y Búfalon laivastoon, jonka muut alukset olivat "Arrogante", "Triunfante", "Atlante", "Galicia", "Princesa", "Guerrero", "Velasco", "Poderoso", kaksi chambequinesia ja viisi pienempää alusta. Laivasto lähti 17. toukokuuta Cadizista. Pysähdyttyään hetkeksi Cartagenassa laivasto jatkoi matkaansa Genovaan, jonne se saapui 17. heinäkuuta. Genovaan laivasto jätti kuningatar Doña Luisa Maria Teresa de Parman Parman hallitsijan Felipe I:n tyytären ja vastaanotti kuningas Carlos III.n tyttären Maria Luisan. Laivasto palasi Cartagenaan 11. elokuuta laskien maihin matkustajansa. Amiraalin jäädessä Cartagenaan laivaston komentajaksi nimettiin amiraali Don Luis de Córdova y Córdova. Osasto, johon kuuluivat "Rayo", "Princesa" ja "Guerrero", lähti Cartagenasta 23. elokuuta tehtävänään suojata kaksi tartaania ja saetia takaisin Cadiziin.


title: Rayo (1749)

text: Aluksen aseistus riisuttiin vuonna 1769 ja ankkuroitiin Cadiziin päällikkönään Don Pedro Moyano. Helmikuusta huhtikuuhun 1769 alus oli tarkastettavana ja huollettavana.


title: Rayo (1749)

text: Alus osallistui Trafalgarin taisteluun, jossa se menetti mastonsa. Joitakin päiviä myöhemmin alus lähti merelle yrittääkseen vallata takaisin taistelussa menetettyjä aluksia. "HMS Donegal" valtasi aluksen. Brittien valtausmiehistö ajoi aluksen myrskyssä karille 26. lokakuuta. Hylky poltettiin 31. lokakuuta.


title: The Mountain Will Fall

text: The Mountain Will Fall on DJ Shadow’n viides studioalbumi, jonka julkaisi Mass Appeal Records 24. heinäkuuta 2016. Kappaleille "The Mountain Will Fall" ja "Nobody Speak" on julkaistu musiikkivideot.


title: Nakajima E8N

text: Nakajima E8N (Liittoutuneiden raportointinimi "Dave") on japanilainen kaksitasoinen vesilentokone. Sitä käytettiin Keisarillisen Japanin laivaston lyhyen kantaman (alle 1 000 km) lentotiedusteluun. Konetyyppi ensilensi vuonna 1934, ja oli tuotannossa vuosina 1935 - 1940, jolloin sitä valmistettiin 755 koneyksilön verran.


title: Nakajima E8N

text: Koneen miehistön määrä oli 2 henkeä. Aseistuksena siinä olivat 2x 7,7 mm konekiväärit sekä 2x 30 kg:n pommit. Kantama oli 900 kilometriä. Huippunopeus oli 300 km/h, matkanopeus 185 km/h ja voimalaite yksirivinen "Nakajima Kotobuki Kai-2" tähtimoottori, teholtaan 630 hv (470 kW). Nousuaika 3 000 m 6 min. 30 sek. ja lakikorkeus 7 250 m.


title: Nakajima E8N

text: E8N "Dave" palveli lähinnä tenderi-tyyppisillä kevyillä tukialuslaivoilla sekä raskailla risteilijöillä ja taistelulaivoilla: kuten "Nagato", "Haguro" ja "Haruna". Konetyypin korvasivat myöhemmin Aichi E13A "Jake" sekä Mitsubishi F1M "Pete".


title: Jack Taylor (uimari)

text: Jack George Neil Taylor (31. tammikuuta 1931 Akron, Ohio – 30. toukokuuta 1955 Guantanamo Bayn laivastotukikohta, Kuuba) oli yhdysvaltalainen uimari ja olympiamitalisti.


title: Jack Taylor (uimari)

text: Taylor voitti 100 selkäuinnissa olympiapronssia Helsingissä 1952. Hän työskenteli Yhdysvaltain armeijassa hävittäjälentäjänä ja sai surmansa harjoitteluonnettomuudessa Kuuban Guantanamo Bayssä 24-vuotiaana.


title: Leo Ahonen

text: Leo Vilhelm Ahonen (s. 6. helmikuuta 1944 Anjala) on suomalainen soudun olympiaedustaja ja Suomen-mestari.


title: Leo Ahonen

text: Ahonen edusti Suomea kaksissa olympialaisissa. Münchenissä 1972 hän karsiutui finaaleista perämiehellisessä kaksikossa Leif Anderssonin ja perämies Antero Yli-Ikkelän kanssa. Montrealissa 1976 hän sijoittui Kari Hanskan kanssa perämiehettömässä kaksikossa B-finaalissa toiseksi eli kokonaistuloksissa kahdeksanneksi. MM-kilpailuissa Ahonen sijoittui neljänneksi perämiehettömässä kaksikossa 1975 ja yhdeksänneksi perämiehellisessä kaksikossa 1970. Hän osallistui MM-kilpailuihin myös vuosina 1966 ja 1974. EM-kilpailuissa hän sijoittui perämiehellisessä kaksikossa 11:nneksi vuonna 1971, 12:nneksi 1967 ja 14:nneksi 1969. Pohjoismaiden-mestaruuden Ahonen voitti vuosina 1971 ja 1975.


title: Leo Ahonen

text: "Leksa" Ahonen voitti eri luokissa yhteensä 22 Suomen-mestaruutta vuosina 1966–1976. Hän edusti Nesteen Soutajia.


title: Kari Hanska

text: Kari Juhani Hanska (s. 23. maaliskuuta 1949 Porvoon maalaiskunta) on suomalainen soudun olympiaedustaja ja Suomen-mestari.


title: Kari Hanska

text: Hanska sijoittui Montrealin olympialaisissa 1976 parinsa Leo Ahosen kanssa perämiehettömässä kaksikossa B-finaalissa toiseksi eli kokonaistuloksissa kahdeksanneksi. MM-kilpailuissa Hanska sijoittui neljänneksi perämiehettömässä kaksikossa 1975 ja osallistui heikommalla menestyksellä vuosien 1977 ja 1979 MM-kilpailuihin. EM-kilpailuissa hän kilpaili yksikössä vuonna 1971 mutta karsiutui loppukilpailuista. Pohjoismaiden-mestaruuden Hanska voitti perämiehettömässä kaksikossa vuonna 1975.


title: Kari Hanska

text: Kari Hanska voitti eri luokissa yhteensä 26 Suomen-mestaruutta vuosina 1969–1981, muun muassa yksikössä vuonna 1971, pariairokaksikossa 1971, perämiehettömässä kaksikossa 1973–1976 ja 1978–1979 sekä perämiehellisessä kaksikossa 1973–1975 ja 1979. Hän edusti Nesteen Soutajia.


title: Evelyn Kawamoto

text: Evelyn Tokue Konno (o.s. Kawamoto, 17. syyskuuta 1933 Honolulu, Havaiji – 22. tammikuuta 2017 Havaiji) oli yhdysvaltalainen uimari ja olympiamitalisti.


title: Evelyn Kawamoto

text: Kawamoto voitti Helsingissä 1952 olympiapronssia 400 metrin vapaauinnissa ja 4×100 metrin vapaauintiviestissä.


title: Evelyn Kawamoto

text: Kawamoto avioitui nelinkertaisen uinnin olympiamitalistin Ford Konnon kanssa. Kawamoto-Konno kuoli Havaijilla 83-vuotiaana 22. tammikuuta 2017.


title: Leif Andersson (soutaja)

text: Leif Bertel Andersson (s. 27. joulukuuta 1944 Porvoo) on suomalainen soudun olympiaedustaja ja Suomen-mestari.


title: Leif Andersson (soutaja)

text: Andersson kilpaili Münchenin olympialaisissa 1972 Leo Ahosen ja perämies Antero Yli-Ikkelän kanssa perämiehellisessä kaksikossa mutta he ei selviytyneet loppukilpailuun. MM-kilpailuissa Andersson sijoittui kaksikossa yhdeksänneksi vuonna 1970 ja karsiutui loppukilpailuista vuonna 1966. EM-kilpailuissa hän sijoittui kaksikossa 11:nneksi vuonna 1971, 12:nneksi 1967 ja 14:nneksi 1969. Pohjoismaiden-mestaruuden hän voitti vuonna 1971.


title: Leif Andersson (soutaja)

text: "Life" Andersson voitti eri luokissa yhteensä 12 Suomen-mestaruutta vuosina 1966–1972, muun muassa perämiehettömässä kaksikossa vuonna 1972 sekä perämiehellisessä kaksikossa 1967 ja 1969–1972. Hän edusti huippuvuosinaan Nesteen Soutajia.


title: Antero Yli-Ikkelä

text: Arvi Antero Yli-Ikkelä (s. 5. maaliskuuta 1956 Dragsfjärd) on suomalainen soudun olympiaedustaja ja Suomen-mestari.


title: Antero Yli-Ikkelä

text: Yli-Ikkelä kilpaili 16-vuotiaana Münchenin olympialaisissa 1972 Leo Ahosen ja Leif Anderssonin kaksikon perämiehenä mutta he ei selviytyneet loppukilpailuun. Jo vuotta aiemmin hän oli sijoittunut EM-kilpailuissa 11:nneksi ja voittanut Pohjoismaiden-mestaruuden.


title: Antero Yli-Ikkelä

text: Yli-Ikkelä voitti perämiehellisessä kaksikossa Suomen-mestaruuden vuosina 1971–1972. Hän edusti Nesteen Soutajia.


title: Antero Yli-Ikkelä

text: Vuonna 1993 Yli-Ikkelä saavutti autourheilun taloudellisuusajossa PM-hopeaa.


title: Little Dark Age

text: Little Dark Age on yhdysvaltalaisen rockyhtye MGMT:n neljäs studioalbumi, joka julkaistiin helmikuussa 2018. Sen on tuottanut muun muassa The Flaming Lips -yhtyeen kanssa työskennellyt Dave Fridmann ja Chairlift-yhtyeen Patrick Wimberly.


title: Little Dark Age

text: Albumin ensimmäinen single, nimikkokappale ”Little Dark Age” julkaistiin 17. lokakuuta 2017. Toinen single ”When You Die” julkaistiin 12. joulukuuta 2017.


title: Nasiriyyan taistelu

text: Nasiriyyan taistelu käytiin Irakin sodan aikana 23.–29. maaliskuuta 2003 Etelä-Irakissa sijainneen Nasiriyyan kaupungin hallinnasta. Kaupungin valtasi onnistuneesti alueelle edennyt merijalkaväen osasto Task Force Tarawa.


title: Nasiriyyan taistelu

text: Nasiriyya oli vuonna 2003 noin puolen miljoonan asukkaan kaupunki, jonka väestön valtaosa oli šiialaisia. Kaupunki sijaitsee parin sadan kilometrin päässä Irakin pääkaupunki Bagdadista etelään ja se on tärkeä liikenteen solmukohta. Kaupungissa on esimerkiksi useita Eufratjoen ylittäviä siltoja ja sen lähellä sijaitsi myös Tallilin lentoasema ja Irakin kolmannen armeijakunnan päämaja. Irakin sodan sytyttyä Yhdysvaltain merijalkaväen Task Force Tarawa (TF Tarawa), jota komensi prikaatinkenraali Richard Natonski. TF Tarawa eteni Irakiin Kuwaitista aavikkoa pitkin ja sen ensimmäinen tavoite oli Jalibahan lentoaseman valtaus, josta se jatkoi Nasiriyyaan varhain aamulla 23. maaliskuuta.


title: Nasiriyyan taistelu

text: Amerikkalaisilla oli syynsä odottaa vain heikkoa vastarintaa. Paikallisten uskottiin aloittavan kapinan Irakin hallintoa vastaan amerikkalaisten lähestyessä, kuten oli tapahtunut esimerkiksi Persianlahden sodan yhteydessä vuonna 1991. Aiemmin verisesti kukistetut paikalliset eivät kuitenkaan tällä kertaa ryhtyneetkään kapinaan. Suuri osa kaupunkia puolustaneesta Irakin armeijan 11. divisioonasta hajosi, mutta muut joukot ryhtyivät vastarintaan. Vastarintaa tehneiden joukkojen koostumuksesta ei ole täyttä varmuutta, mutta heihin sisältyi esimerkiksi Fedayeen Saddam -joukkoja, joita oli tuotu kaupunkiin 22. maaliskuuta. Puolustajia Irakin eteläosissa komensi kenraali Al Hassan al-Majid.


title: Nasiriyyan taistelu

text: Yhteenotot Nasiiyyassa alkoivat merijalkaväen edetessä panssarivaunujen tukemana kaupungin laitamille. Hyökkääjät tuhosivat nopeasti yhdeksän asemissa ollutta T-72 -panssarivaunua. Noin kello puoli kahdeksan aikaan merijalkaväki kohtasi yllätyksekseen amerikkalaisen kuorma-autokolonnan, jonka miehistö selitti kääntyneensä väärästä kohdasta ja kolonnan edetessä Nasiriyaan se väijytettiin. 11 amerikkalaista oli kuollut ja kuusi jäänyt vangiksi. Kolonnan saapuminen oli ilmeisesti myös kiinnittänyt puolustajien huomion ja yllätysetu oli nän menetetty. Onnistunut yhteenotto kolonnan kanssa nostatti myös puolustajien taistelutahtoa.


title: Nasiriyyan taistelu

text: Merijalkaväki jatkoi etenemistään Eufratin rantaan, jossa saavutettiin räjäyttämätön silta. Sillan luona syttyi ankaria yhteenottoja ja osa merijalkaväen ajoneuvoista juuttui pehmeään hiekkaan Saddamin kanaalin luona. Eteneminen jatkui tästä huolimatta kaupungin päätielle johtavan kanaalin mukaisesti. Saddamin kanaali ylitettiin amfibiovaunuilla, joista yksi sai osuman puolustajien singosta neljän sotilaan haavoittuessa. Sillan toisella puolella amerikkalainen Fairchild Republic A-10 Thunderbolt II teki puolestaan erehdyksessä iskun sillan yli edenneitä merijalkaväen sotilaita vastaan ja kuusi sotilasta sai surmansa. Kaksi haavoittuneiden evakuointiin käytettyä ajoneuvoa tuhoutui samoin puolustajien tulituksessa. Taistelut jatkuivat pitkin yötä ja amerikkalaisia tukivat Bell AH-1 Cobra -helikopterit. Eufratjoen sillat turvattiin lopulta ja 1. merijalkaväen rykmentti lähetettiin kaupungin läpi uhkaamaan Kutia. Kiivaasta tulituksesta huolimatta osasto eteni kaupungin läpi suhteellisen vähäisin tappioin 24-25. maaliskuuta.


title: Nasiriyyan taistelu

text: Myöhemmin taistelua vaikeutti puhjennut hiekkamyrsky, jonka takia esimerkiksi ilmatuesta tuli mahdotonta. Tulitukea saatto kuitenkin edelleen antaa tykistö, jolla tulitettiin esimerkiksi puolustajien tukikohtanaan käyttämää sairaalaa 26. maaliskuuta. Myöhemmin tiedustelun mukaan noin 2 600 vihollissotilasta kerääntyi rautatieasemalle kaupungin eteläosassa vastahyökkäystä varten. Keskittymää tulitettiin tykistöllä ja arviolta 200 irakilaista sai surmansa. Hiekkamyrskykin hellitti lopulta ja taistelut olivat pääosin ohi 29. maaliskuuta mennessä. Kokonaan kaupunki oli turvattu huhtikuun alussa.


title: Nasiriyyan taistelu

text: Taistelujen aikana oli saanut surmansa 18 merijalkaväen sotilasta, minkä lisäksi noin 150 oli haavoittunut. Erikoisjoukot vapauttivat Jessica Lynchin ja neljä muuta kuorma-autokolonnan vangiksi jäänyttä amerikkalaissotilasta. Kuudes vanki Lori Piestewa oli menehtynyt haavoihinsa hieman vangiksi jäämisen jälkeen. Piestewa oli hopi-intiaani ja hänen uskottiin olevan ensimmäinen ulkomailla surmansa saanut naispuolinen intiaanisotilas. Arvoiden mukaan taisteluissa Nasiryyassa ja sen lähialueella sai surmansa 359-431 irakilaista. Paikallisen sairaalan mukaan surmansa sai noin 600 irakilaista ja heistä noin 400 oli sotilaita. Joidenkin järjestöjen mukaan siviiliurien määrä oli huomattavasti suurempi.


title: Lasse Grönlund

text: Lasse Henrik Grönlund (s. 6. helmikuuta 1939 Tampere) on suomalainen meloja, joka kilpaili kanadalaiskanootilla.


title: Lasse Grönlund

text: Grönlund voitti 21 Suomen-mestaruutta kanadalaiskaksikoissa, 1 000 metrillä vuosina 1958, 1961–1962 ja 1970–1975 sekä 10 000 metrillä vuosina 1958–1959, 1961–1962, 1964, 1968–1969 ja 1971–1975. Hänen parinaan meloivat Reijo Molin 1958–1959 ja 1964, Timo Horppu 1961–1962, Hannu Koskinen 1968–1969 sekä hänen serkkunsa Timo Grönlund 1970–1975. Hän edusti seuratasolla Pirkka-Melojia.


title: Efektiivinen tuotto

text: Efektiivinen tuotto eli ”todellinen” tuotto tarkoittaa arvopaperin tuottoa verrattuna sen hankintamenoon tai markkinahintaan. Efektiivinen tuotto kertoo, kuinka monta prosenttia osinko, korko tai muu sellainen tuotto on laskettuna arvopaperin hinnasta.


title: Efektiivinen tuotto

text: Kun efektiivinen tuotto lasketaan suhteessa hankintamenoon, menoksi lasketaan ostohinnan lisäksi hankintaan liittyvät kulut ja verot, esimerkiksi välityspalkkio ja leimavero.


title: Osinkotuotto

text: Osinkotuotto ("osinkotuottoprosentti") tarkoittaa osakkeelle maksettavan osingon määrää suhteessa osakkeen hintaan.


title: Osinkotuotto

text: Osinkotuotto ilmoitetaan Suomessa nykyisin efektiivisenä tuottona eli kuinka monta prosenttia osinko on osakkeen markkinahinnasta. Aiemmin osinkotuotto ilmoitettiin kertomalla, kuinka monta prosenttia osinko oli osakkeen nimellisarvosta.


title: Osinkotuotto

text: Pörssiosakkeen osinkotuotto tarkoittaa osinkoa suhteessa osakkeen pörssikurssiin. Osakkeita, joiden osinkotuottoprosentti on korkea, kutsutaan toisinaan arvo-osakkeiksi.


title: Osinkotuotto

text: Monet sijoittajat arvostavat osinkotuottoa. Pörssiyhtiön jakama korkea osinko tuo osakekurssille tasaisuutta ja suojaa markkinaromahduksissa. Osingon kasvulla on tapana nostaa yhtiön pörssikurssia. Pitkällä aikavälillä osingon kasvuvauhdin ja osakkeen arvonnousun korrelaatio on mm. Helsingin pörssissä ollut erittäin vahva.


title: Osinkotuotto

text: Tulokseen nähden korkea osinko (osinkosuhde) voi kuitenkin kieliä siitä, ettei yhtiö tarvitse rahaa kasvuun, mikä vaimentaa tulevaisuuden odotuksia. Toisinaan korkeat osingot aiheuttavat huolta siitä, että yritykset eivät käytä voittojaan investointeihin riittävästi, vaan rahat kuluvat osingonjakoon.


title: Osinkotuotto

text: Sijoittaja voi tulkita pörssiyhtiöiden keskimääräisestä osinkotuottoprosentista osakkeiden yleistä arvostustasoa. Korkea osinkotuottoprosentti voi merkitä sitä, että osakkeet ovat halpoja. Alhainen osinkotuottoprosentti taas voi merkitä kurssihuippua ja vaaran merkkiä sijoittajille. Toisaalta se voi olla seuraus yhtiöiden osingonmaksukyvyn katoamisesta laman vuoksi.


title: Osinkotuotto

text: Osinkotuotto eli osinkoprosentti ilmoitettiin Suomessa aiemmin nimellistuottona eli prosentteina osakkeen nimellisarvosta. Koska pörssikurssit yleisesti ylittivät osakkeiden nimellisarvon, sijoituksen todellinen efektiivinen tuotto oli tavallisesti pienempi kuin osinkoprosentti. Osinkoprosentti ylitti efektiivisen tuoton vain silloin, kun osakkeiden hinta alitti niiden nimellisarvon.


title: Osinkotuotto

text: 1970-luvulla harvat yhtiöt Suomessa uskalsivat näyttää korkeaa osinkoprosenttia. Jotta osinkoprosentti voitiin pitää samana ja siitä huolimatta kasvattaa osinkoa, yhtiöt nostivat osakkeiden lukumäärä osakeanneilla. Annissa osakkeenomistajat saivat lisää osakkeita joko ilmaiseksi tai edullista maksua vastaan. Vaikka osakekohtainen osinko ja siten osinkoprosentti pysyivät entisellään, osingonmaksun kokonaissumma nousi, koska osakkeita oli annin jälkeen enemmän.


title: Fallujan ensimmäinen taistelu

text: Fallujan ensimmäinen taistelu eli operaatio Vigilant Resolve oli Irakin sodan aikana 4. huhtikuuta – 1. toukokuuta 2004 käyty taistelu Fallujan kaupungin hallinnasta Yhdysvaltojen ja paikallisten irakilaisten kapinallisryhmien välillä. Yhdysvallat oli ennen taistelun alkamista vetäytynyt kaupungista, mutta neljän Blackwater USA:n työntekijän surmat saivat sen lähettämään merijalkaväen takaisin kaupunkiin. Joukkojen hidas eteneminen ja mediahuomio johtivat lopulta Yhdysvaltojen joukkojen vetäytymiseen ja edelleen tästä huolimatta huonontunut turvallisuustilanne johti myöhemmin saman vuoden syksyllä Fallujan toiseen taisteluun.


title: Fallujan ensimmäinen taistelu

text: Falluja on kaupunki noin 70 kilometrin päässä Irakin pääkaupunki Bagdadista länteen al-Anbarin maakunnassa. Alue on niin sanottua Irakin sunnikolmiota ja paikallisten asukkaiden enemmistö on esimerkiksi Etelä-Irakin šiialaisesta väestöstä poiketen sunnalaisia. Salafisteilla oli suuri vaikutusvalta kaupungissa ja Irakin sodan jälkeen vastarintaliikkeiden, kuten al-Qaidan toiminta al-Anbarin alueella johti epävakauteen. Yhdysvallat päätti yhteenottojen lisääntyessä vetää joukkonsa Fallujasta maaliskuussa 2004 ja sen joukot tekivät vain satunnaisia partioita kaupunkiin. Blackwater USA oli yksityinen sotilasalan yritys, joka myi palveluitaan Irakia miehittäneelle koalitiolle. 31. maaliskuuta neljä sen työntekijää väijytettiin Fallujassa. Surmansa saaneita kuljetettiin pitkin kaupunkia ja lopulta ruumiit ripustettiin roikkumaan paikalliselta sillalta. Televisiokamerat kuvasivat tapahtumat, jotka johtivat koalition kasvojen menetykseen ja operaatioon koalition hallinnan palauttamiseksi.


title: Fallujan ensimmäinen taistelu

text: Operaatio Fallujan valtaamiseksi sai nimen Vigilant Resolve. Operaatioon osallistuneet joukot kuuluivat Yhdysvaltain merijalkaväen I Marine Expeditionary Force -osastoon, joita tukivat helikopterit ja lentokoneet. Fallujassa joukot käsittivät noin 2 200 sotilasta. Operaatiota komensi kenraaliluutnantti James Conway. Fallujassa oli arviolta 15 000–20 000, jotka kuuluivat useisiin eri ryhmittymiin. Falluja piiritettiin 4. huhtikuuta ja taistelut alkoivat pienimuotoisilla tunnusteluhyökkäyksillä ja ilmaiskuilla kaupunkiin.


title: Fallujan ensimmäinen taistelu

text: Kaupunkiin lopulta hyökänneiden joukkojen eteneminen oli hidasta. Kaupungin korttelit jouduttiin valtaamaan yksi kerrallaan panssarivaunujen tuella ja kapinalliset käyttivät amerikkalaisia vastaan sissitaktiikkaa, kuten väijytyksiä, tienvarsipommeja, tarkka-ampujia, miinoja ja kranaatinheitiniskuja. Yhdysvallat käytti puolestaan tykistöä ja ilmavoimiaan. Kaupungin yllä lensi esimerkiksi raskaasti aseistettuja Lockheed AC-130 -lentokoneita ja Bell AH-1 Cobra -helikoptereita. Etenkin helikopterien toimintaa vaikeutti kuitenkin huomattavasti puolustajien raskas tulitus maasta. Ilmaiskut johtivat myös suureen siviiliuhrien määrään kapinallisten käyttäessä tukikohtinaan siviiliasuntoja, moskeijoita ja kouluja. Kolme päivää taistelujen alkamisen jälkeen merijalkaväki oli vallannut vain neljänneksen kaupungista.


title: Fallujan ensimmäinen taistelu

text: Hidas eteneminen ja taistelujen kiihtyminen johtivat poliittiseen painostukseen Yhdysvalloissa, sekä irakilaisten poliitikkojen taholta. Yhdysvalloissa taistelun ratkaisuun vaikutti etenkin taistelun medianäkyvyys. Koalitio julisti 9. huhtikuuta yksipuolisen tulitauon ja aloitti neuvottelut paikallisten kapinallisryhmien kanssa. Neuvottelujen lopputuloksena muodostettiin niin sanottu Fallujan prikaati, joka koostui paikallisista kapinallisista. Vastuu kaupungin hallinnasta luovutettiin prikaatille ja Yhdysvallat suostui aseistamaan ryhmää. Yhdysvaltojen joukot vetäytyivät kaupungista 1. toukokuuta. 27 merijalkaväen sotilasta oli saanut surmansa ja 90 haavoittui. Noin 700 irakilaista sai surmansa ja heistä ehkä jopa 600 oli siviilejä. Noin neljäsosa Fallujan asukkaista pakeni taisteluja muualle Irakiin. Fallujan prikaati romahti vielä saman vuoden aikana ja kun vielä myöhemmin Irakin al-Qaidan johtajan Abu Musab al-Zarqawiin uskottiin olleen kaupungissa amerikkalaiset etenivät kaupunkiin uudelleen syksyllä 2004 Fallujan toisessa taistelussa operaationimeltään Phantom Fury.


title: Naoto Niidome

text: Naoto Niidome (s. 3. marraskuuta 1974 Helsinki) on palkittu suomalainen suunnittelija ja muotoilija.


title: Naoto Niidome

text: Niidomen vanhemmat ovat kiinteistövälittäjä Naoki Niidome ja Helena Tirronen. Hän tuli ylioppilaaksi 1995 ja opiskeli Taideteollisessa korkeakoulussa sekä tila- ja kalustesuunnittelun että vaatesuunnittelun koulutusohjelmissa. Taiteiden kandidaatiksi Niidome valmistui vuonna 2000. Hän on työskennellyt omassa suunnittelutoimistossaan vuodesta 2002. Niidome oli japanilais-suomalaisen yhteistyöprojektin Bamboo housen perustaja 2005 ja toimi Euroopan kulttuurien välisen teemavuoden lähettiläänä 2008. Hän on suunnitellut muun muassa Marimekon ja Nanson asusteita, mutta myös oman vaatemalliston, samoin kuin tehnyt tila- ja kalustesuunnittelua. Niidomen töitä on ollut esillä useissa kansainvälisissä muotoilu- ja suunnittelunäyttelyissä ja -tapahtumissa. Hän oli Vuoden nuori suunnittelija 2002. Vuoden nuori muotoilija hän oli 2008, yhdessä Nathalie Lahdenmäen kanssa. Valtion kolmivuotisen taiteilija-apurahan Niidome sai 2007.


title: Il padrone delle ferriere

text: Il padrone delle ferriere (”Rautatehtailija”) on vuonna 1919 valmistunut italialainen mykkäelokuva. Georges Ohnetin romaaniin perustuvan draaman on ohjannut Eugenio Perego. Sen pääosaa esittää Pina Menichelli.


title: Il padrone delle ferriere

text: Omaisuutensa menettäneen markiisi Beaulieun tytär Clara joutuu luopumaan avioliittosuunnitelmistaan Blignyn herttuan kanssa. Pelastaakseen perheensä köyhyydeltä hän menee naimisiin alhaissyntyisen rautatehtailijan Filippo Derblayn kanssa. Clara ei rakasta Filippoa, mutta tämä onnistuu lopulta voittamaan hänen sydämensä.


title: Il padrone delle ferriere

text: Itala Filmin tuottama "Il padrone delle ferriere" perustuu ranskalaisen Georges Ohnetin aikoinaan hyvin suosittuun romaaniin "Rautatehtailija" ("Le Maître de forges", 1882; suomennettu 1911). Romaani oli filmatisoitu ensimmäisen kerran Ranskassa vuonna 1912, ja myöhemmin siitä tehtiin vielä useita elokuvaversioita. Tuottaja Giovanni Pastronen versio oli suunniteltu erityisesti Pina Menichellin pääosaa varten. Elokuvan keskeinen teema ovat aristokraattiset ennakkoluulot ja niiden voittaminen.


title: Il padrone delle ferriere

text: Vuotta ennen ensi-iltaa alkaneen mainoskampanjan siivittämä elokuva oli valtava yleisömenestys. Aikalaiskritiikki ylisti varsinkin sen kuvausta ja Menichellin näyttelijäntyöskentelyä, tosin eräät pitivät hänen suoritustaan ulkokohtaisena ja elokuvan tarinaa heikkona. Myöhemmän arvion mukaan Eugenio Peregon ohjaustyön vahvuuksia ovat keskittyminen henkilöhahmoihin sekä Menichellin ja Amleto Novellin vastakkaiset, mutta toisiaan täydentävät näyttelijäluonteet.


title: Il padrone delle ferriere

text: "Il padrone delle ferriere" on restauroitu vuonna 2005 Torinon kansallisen elokuvamuseon ja Bolognan elokuva-arkiston yhteistyönä. Restaurointi on nähtävissä museon Vimeo-sivustolla.


title: Sofia Sula

text:
Sofia Sula (s. 27. joulukuuta 2002 Lahti) on suomalainen taitoluistelija. Hän asuu ja harjoittelee Ranskan Vaujanyssä. Hän opiskelee etänä Mäkelänrinteen Urheilulukiossa
Hänen valmentajansa on ranskalainen vuoden 2011 Euroopan mestari Florent Amodio. Sula harjoittelee Amodio Figure Skating Academyssä Ranskassa. Hänen ohjelmiensa koreografiat ovat laatineet venäläinen Nikolai Morozov sekä Florent Amodio. Aikaisempien ohjelmien koreografiat on tehnyt italialainen Edoardo De Bernardis.


title: Sofia Sula

text: Sula aloitti luistelun vuonna 2007 Mäntsälässä.


title: Sofia Sula

text: Sula kuuluu Suomen Taitoluisteluliiton maajoukkueeseen.


title: Sofia Sula

text: Hän on vuosien 2017 ja 2018 junioreiden Suomen mestari. Hän on ensimmäinen suomalainen junioriluistelija, joka on tehnyt kilpailutilanteessa kaikki 5 kolmoishyppyä (Tallinn Trophy 2017).


title: Sofia Sula

text: Sula voitti toisen sijan maaliskuussa 2017 järjestetyssä Nordics 2017 - kilpailussa. Hän voitti toisen sijan uudestaan seuraavana vuonna helmikuussa 2018 järjestetyssä Nordics 2018 - kilpailussa.


title: Sofia Sula

text: Sula esiintyi jouluna 2017 Ranskan Vaujanyssä "Les Stars de la Glace" -esityksessä yhdessä Florent Amodion, Miki Andon ja Philippe Candeloron kanssa.


title: Henkilötyövuosi

text: Henkilötyövuosi tai miestyövuosi on työmäärän mittayksikkö. Se tarkoittaa työpanosta, jonka yksi henkilö saa aikaan vuodessa.


title: Henkilötyövuosi

text: Yrityksessä tehtyjen henkilötyövuosien määrä lasketaan jakamalla kaikki palkatut tunnit (säännöllinen työaika ja ylityötunnit) kokoaikaisten palkansaajien keskimääräisillä palkatuilla tunneilla vuodessa.


title: Henkilötyöpäivä

text: Henkilötyöpäivä tai miestyöpäivä on työmäärän mittayksikkö. Se tarkoittaa työpanosta, jonka yksi henkilö saa aikaan yhdessä työpäivässä.


title: Henkilötyöpäivä

text: Työpäivän pituus henkilötyöpäiviä laskettaessa on sopimuskysymys. Se voi olla esimerkiksi 7, 7,5 tai 8 tuntia.


title: Alijäämä

text: Alijäämä tarkoittaa tappiota, joka syntyy, kun tuotot ovat pienemmät kuin kulut.


title: Alijäämä

text: Alijäämä-nimitystä käytetään lähinnä järjestöjen ja osuuskuntien tappioista. Sitä käytetään myös budjetoinnissa silloin, kun budjetin menot ovat suuremmat kuin tulot.


title: Sören Lillkung

text: Sören Alf Johan Lillkung (s. 21. kesäkuuta 1962 Pietarsaari) on suomenruotsalainen oopperalaulaja (baritoni), kuoronjohtaja ja valtiotieteilijä, joka on toukokuusta 2018 alkaen työskennellyt Svenska kulturfondenin toimitusjohtajana.


title: Sören Lillkung

text: Lillkung valmistui Åbo Akademista yhteiskuntatieteiden kandidaatiksi vuonna 1989 ja suoritti Sibelius-Akatemiassa lauludiplomin 1993 sekä musiikin kandidaatin tutkinnon 1995. Hän on esiintynyt ooppera- ja oratoriotuotannoissa, johtanut perustamaansa His Master’s Noise -nuorisokuoroa vuosina 1988–1993 ja Wegelius-kuoroa sekä opettanut laulua Teatterikorkeakoulussa ja johtanut Yrkeshögskolan Novian kulttuuriyksikköä.


title: Baitul Mukarram

text: Baitul Mukarram (, ) on moskeija Bangladeshin pääkaupungissa Dhakassa. Se on maan kansallismoskeija ja valmistui vuonna 1968.


title: Baitul Mukarram

text:
Dhaka kasvoi 1950-luvun lopulla nopeasti, ja kaupunkiin alettiin suunnitella suurta moskeijaa. Abdulhusein M. Thariani sai tehtäväkseen suunnitella rakennuksen, jonka rakennustyöt aloitettiin 27. tammikuuta 1960. Sitä rakennettiin useassa vaiheessa.
Moskeijan päärakennus on noin 30 metriä korkea. Se on valkoinen ja lähes kuution muotoinen. Päärakennuksesta puuttuu kupoli, mutta kummallakin sivulla on portiikki, jonka päällä on kupoli. Päärukousalueen ala on 2 464 neliömetriä. Tharianin alkuperäisen suunnitelman mukaan minareetti olisi rakennettu päärakennuksen eteläpuolelle. Uudet minareetit on kuitenkin rakennettu uudempien suunnitelmien mukaan.


title: Max Esposito

text: Max Esposito (s. 15. kesäkuuta 1997) on australialainen nykyaikainen viisiottelija. Hän kilpaili vuoden 2016 olympialaisissa nykyaikaisessa viisiottelussa sijoittuen sijalle 7.Lajeista parhaimman sijoituksen hän sai ratsastuksessa ollen kolmas.


title: Max Esposito

text: Vuonna 2013 hän voitti Oseanian mestaruuden.. Myös hänen siskonsa Chloe Esposito ja isänsä Daniel ovat olympiatason nykyaikaisia viisiottelijoita.


title: Voitonjako

text: Voitonjako tarkoittaa yrityksen tekemän voiton jakamista yrityksen omistajille. Voitonjaon tavat riippuvat yrityksen yhtiömuodosta.


title: Voitonjako

text: Osakeyhtiön voitonjako tapahtuu tavallisimmin osinkoina. Muita voitonjakotapoja ovat mm. pääoman palautus ja omien osakkeiden ostaminen.


title: Voitonjako

text: Osuuskunnan voitonjako tapahtuu ylijäämän palautuksena, asiakashyvityksenä (bonus) tai osuuskorkona.


title: Voitonjako

text: Avoimen yhtiön ja kommandiittiyhtiön voitonjako tapahtuu yksityisottoina ja voitto-osuuksien maksuina. Kommandiittiyhtiössä yksityisoton voi tehdä vain vastuunalainen yhtiömies.


title: Voitonjako

text: Yksityisen elinkeinonharjoittajan voitonjako tapahtuu yksityisottojen muodossa. Yksityisotto tarkoittaa, että yrittäjä ottaa yrityksestä itselleen rahaa tai muuta omaisuutta.


title: Osakekanta

text: Osakekanta tarkoittaa osakeyhtiön kaikkia osakkeita.


title: Osakekanta

text: Jos yhtiöllä on yhteensä esimerkiksi 1000 osaketta, ne muodostavat tuon yhtiön osakekannan. Jos joku omistaa osakeyhtiön koko osakekannan, hän omistaa silloin kyseisen yhtiön kokonaan. Osakeyhtiön osakekannan koko rekisteröidään Suomessa kaupparekisteriin.


title: Scott Tingle

text: Scott David Tingle (s. 19. heinäkuuta 1965 Attleboro, Massachusetts, Yhdysvallat) on yhdysvaltalainen astronautti. Tingle valittiin astronauttikoulutukseen vuonna 2009 ja on osallistunut vuonna 2017 Sojuz MS-07 -lennolle Retkikunnan 54 jäsenenä.


title: Aleksi Riikonen

text: Aleksanteri (Aleksi) Riikonen (22. joulukuuta 1937 Tihkovitsa, Hatsina, Inkeri – 17. maaliskuuta 2006 Outokumpu) oli neuvostoliittolainen Suomeen muuttanut harmonikkataiteilija, säveltäjä, sanoittaja ja musiikinopettaja.


title: Aleksi Riikonen

text: Riikosen isä oli suomensukuinen veturinkuljettaja Herman Riikonen. Hän kävi Petroskoissa musiikkiopiston 1953–1957 pääsoittimenaan konsertti eli melodiabassoharmonikka. Hän perusti Petroskoihin Karelia-trion ja esiintyi sen kanssa. Vuodesta 1959 alkaen Riikonen oli kansankuoron taiteellisena johtajana kiertäen kuoron kanssa ympäri Neuvostoliittoa. Vuosina 1964–1968 Riikonen suoritti Gorkin kuusivuotisen konservatorion.


title: Aleksi Riikonen

text: Riikonen asui sitten perheineen Petroskoissa toimien musiikinopettajana ja kansantaidekeskuksen säestäjänä. 1980-luvulla hän oli Petroskoin suomenkielisen kansanteatterin sekä Petroskoin filharmonikkojen palveluksessa soittaen, säveltäen ja sovittaen musiikkia.


title: Aleksi Riikonen

text: Riikonen muutti vaimonsa Lempin kanssa Suomeen 1991. Hän toimi musiikinopettajana Ilmajoella 1991–1993, Laihialla 1993–1996 ja Ivalossa 1996–1997. Riikosen sävellyksiä on julkaistu Suomessa äänitteinä ja niitä on myös esitetty konserteissa. Hän esiintyi myös itse eri tilaisuuksissa.


title: Aleksi Riikonen

text: Aleksi Riikonen oli naimisissa Ljubov (Lempi) Semjonovna Aljushkinan (1938–2007) kanssa. Lempi Riikonen toimi Petroskoin suomenkielisen kansanteatterin sekä Petroskoin filharmonikkojen apulaisjohtajana.


title: Lost Planet (pelisarja)

text: Lost Planet on Capcomin kehittämä toimintapelisarja.


Luettelo Halsuan julkisista taideteoksista ja muistomerkeistä sisältää Halsuan kunnassa olevat pysyvät patsaat, muistomerkit ja muistolaatat.


title: Maa jonka saimme

text: Maa jonka saimme ("Landet vi ärvde") on Åke Lindmanin Yleisradiolle ohjaama, vuonna 1980 ensiesitetty viisiosainen television minisarja. Sen on käsikirjoittanut Erik Andrén romaaninsa "Byn" (1980) pohjalta. Pietarsaaren seudulla kuvattu ruotsinkielinen sarja kertoo sotien jälkeistä aikaa 1944–1954 Grimgårdenin tilalla Pohjanmaan rannikolla. Sarjan näyttelijät ja avustajat, kaikkiaan noin 150, ovat pääosin sikäläisiä amatöörejä. Perheen isää näyttelee Erik Sandvik, äitiä Kerttu Jansson sekä sodasta palaavia veljeksiä Tor Göran Åsbacka ja Tage Åsbacka. Sarjan on kuvannut Pauli Sipiläinen ja sen musiikin on tehnyt Leif Segerstam.


Luettelo Kannuksen julkisista taideteoksista ja muistomerkeistä sisältää Kannuksen kaupungissa olevat pysyvät patsaat, muistomerkit ja muistolaatat.


Luettelo Kaustisen julkisista taideteoksista ja muistomerkeistä sisältää Kaustisen kunnassa olevat pysyvät patsaat, muistomerkit ja muistolaatat.


Luettelo Lestijärven julkisista taideteoksista ja muistomerkeistä sisältää Lestijärven kunnassa olevat pysyvät patsaat, muistomerkit ja muistolaatat.


Luettelo Perhon julkisista taideteoksista ja muistomerkeistä sisältää Perhon kunnassa olevat pysyvät patsaat, muistomerkit ja muistolaatat.


Luettelo Toholammin julkisista taideteoksista ja muistomerkeistä sisältää Toholammin kunnassa olevat pysyvät patsaat, muistomerkit ja muistolaatat.


Luettelo Vetelin julkisista taideteoksista ja muistomerkeistä sisältää Vetelin kunnassa olevat pysyvät patsaat, muistomerkit ja muistolaatat.


title: Nyrkkeilyn Euroopan-mestaruuskilpailut 1959

text: Vuoden 1959 nyrkkeilyn Euroopan-mestaruuskilpailut järjestettiin 24.–31. toukokuuta 1959 Luzernissa, Sveitsissä.


title: Bristol Rovers FC

text: Bristol Rovers Football Club on jalkapalloseura Bristolin kaupungista Englannista. Kaudella 2018–2019 se pelaa Englannin kolmanneksi korkeimmalla sarjatasolla, Ykkösliigassa. Seura perustettiin vuonna 1883 nimellä The Black Arabs.


title: Bristol Rovers FC

text: Seura perustettiin vuonna 1883 nimellä The Black Arabs. Vuonna 1897 siitä tuli ammattilaisseura Eastvillessa ja samalla nimeksi vaihdettiin Eastville Rovers. Lopulta vuonna 1899 nimi vaihtui lopulliseen muotoonsa Bristol Roversiksi. Samana vuonna seura liittyi Southern Leagueen ja voitti sen mestaruuden. Vuonna 1920 Bristol Rovers nousi English Football Leagueen. Vuonna 1953 se nousi Englannin 2. divisioonaan, mutta putosi takaisin Englannin 3. divisioonaan 1962. Takaisin 2. divisioonaan se nousi 1974, mutta putosi jälleen 3. divisioonaan 1981.


title: Bristol Rovers FC

text: Vuonna 1986 seura siirtyi Eastville Stadiumilta toiselle stadionille Twerton Parkiin, Bathiin. Vuonna 1990 Rovers nousi 2. divisioonaan, mutta putosi takaisin 3. divisioonaan 1993. Kotikenttä vaihtui jälleen vuonna 1996, jolloin uudeksi stadioniksi tuli nykyinen Memorial Stadium. Kaksi vuotta myöhemmin Roversista tuli stadionin omistaja. Vuonna 2001 seura putosi uuteen 3. divisioonaan, ja seuraavana vuonna Rovers sijoittui siinä sijalle 23, mikä oli seuran historian huonoin sijoitus. Nykyisessä Ykkösliigassa Rovers on pelannut kaudesta 2016–2017.


title: Bristol Rovers FC

text: Vuosina 1951 ja 1958 Rovers ylsi FA Cupin välieriin ja vuosina 1971 ja 1972 Liigacupin välieriin.


title: Bristol Rovers FC

text: Seuran kotikenttä on Memorial Stadium, jonka kapasiteetti on 11 000 katsojaa.


title: Vera Henriksen

text: Vera Margrethe Henriksen, o.s. "Roscher Lund" (22. maaliskuuta 1927 Oslo, Norja – 23. toukokuuta 2016)oli norjalainen kirjailija.


title: Vera Henriksen

text: Henriksenin tuotanto on laaja, hän on kirjoittanut tai ollut yhtenä tekijänä noin 50 kirjassa. Tuotannon keskeisen osan muodostavat historialliset romaanit. Lisäksi hän on kirjoittanut aikalaisromaaneja ja asiaproosaa. Hänen isänsä Alfred Roscher Lund oli Norjan puolustusvoimien ensimmäinen toisen maailmansodan jälkeisen ajan päällikkö. Henriksenin puoliso oli Olaf G. Henriksen. He tutustuivat toimiessaan sodan aikana salaisessa tiedusteluorganisaatiossa XU:ssa.


title: Vera Henriksen

text: Henriksen muutti 1944 Ruotsiin, jossa hän suoritti tutkinnon Uppsalan norjalaisessa koulussa. Hän lähti 1945 Yhdysvaltoihin ja opiskeli 1946–1948 Yalen yliopistossa arkkitehtuuria ja 1948–1949 Columbian yliopistossa taidehistoriaa ja journalistiikkaa. Vuodet 1948–1963 hän asui perheensä kanssa New Jerseyssä. Hän opiskeli laulua Norjassa ja Yhdysvalloissa mutta oli monipuolisesti kiinnostunut eri aiheista, kuten matematiikasta, filosofiasta, arkeologiasta, antropologiasta ja psykologiasta, erityisesti C. G. Jungista.


title: Vera Henriksen

text: Samtidenissa 1959 julkaistu artikkeli Tro og tvil on keskeinen hänen tuotantonsa kannalta. Esikoisromaani "Sølvhammeren" hylättiin ensin mutta ilmestyi 1961, sai myönteisen vastaanoton ja palkittiin Bokhandlerprisenillä. Seuraavina vuosina ilmestyivät "Jærtegn" ja "Helgenkongen", ja niistä muodostui trilogia, jonka keskeinen henkilö on Olav Haraldsson, joka Norjan historiassa tunnetaan kuningas Olavi Pyhänä. Trilogia on suomennettu.


title: Vera Henriksen

text: Vuodesta 1970 hän kirjoitti viisi uskonpuhdistuksen jälkeiseen aikaan sijoittuvaa romaania. Hän tutki teoksissaan "Sagaens kvinner" ja "Skjebneveven" naisen asemaa saagojen aikaan. Hän oli itse katolinen ja kirjoitti myös Norjan katolisen kirkon keskiajan historiasta. Kaksiosaisen "Luftforsvarets historie" kattaa ajan 1912–1945. Hän on kirjoittanut myös paikallishistorioita, lasten- ja nuortenkirjoja sekä näytelmiä.


title: Kerttulinmäki

text: Kerttulinmäki () on Turun keskustassa I kaupunginosassa sijaitseva mäki. Se on yksi Turun seitsemästä kukkulasta.


title: Kerttulinmäki

text: Kerttulinmäkeä kutsutaan myös nimellä Kerttuli, vaikka Kerttulin voi katsoa viittaavan enemmän mäen ympärillä olevaan epäviralliseen Kerttulin asuinalueeseen. Kerttulin alueella toimii Asukasyhdistys Kerttuli ry, joka määrittelee Kerttulin Hämeenkadun, Hämeentien, Helsingin valtatien, Hippoksentien, Uudenmaantien ja Uudenmaankadun rajoittamaksi alueeksi.


title: Kerttulinmäki

text: Mäen korkein kohta on 27 metriä merenpinnan yläpuolella. Turun seitsemästä kukkulasta Kerttulinmäen vieressä ovat Vartiovuorenmäki ja Yliopistonmäki.


title: Kerttulinmäki

text: Kerttulinmäellä toimii Kerttulin lukio vuonna 1912 valmistuneessa koulurakennuksessa. Kerttulin koulua kävi myös presidentti Mauno Koivisto. Kerttulin lukion viereisessä rakennuksessa toimii Turun ammatti-instituutin Kellonsoittajankadun toimipiste.


title: Kerttulinmäki

text: Kerttulin alueelta löytyy historiallinen Sirkkalan kasarmialue, joka on määritelty yhdeksi Suomen valtakunnallisesti merkittävistä rakennetuista kulttuuriympäristöistä.


title: Kerttulinmäki

text: Kerttulinmäen historia ulottuu pitkälle keskiaikaan. Keskiaikainen Turku oli keskittynyt Vanhan Suurtorin ympäristöön, ja Kerttulinmäki oli ensimmäinen Turun kukkuloista, jonne asutus levisi. Kerttulinmäen historia on verinen, koska se tunnettiin aikaisemmin Hirsipuumäkenä ja se toimi kaupungin mestauspaikkana 1700-luvulla.


title: Kerttulinmäki

text: Aikaisemmin keskiajalla Kerttulinmäellä toimi Pyhän Kerttulin kiltatalo. Kiltatupa on sijainnut Kuninkaantien ja sen osan, Karjakadun, varrella, nykyisen Uudenmaankadun kohdalla. Kiltatuvan yhteydessä toimi kestikievari ja kirkko. Kievarissa vahvistettiin Suomen säätyjen osalta Kristian I Ruotsin kuninkaaksi.


title: Kerttulinmäki

text: Kerttulinmäkeä pitkin on virrannut 1700-luvulla Kupittaanpuistosta lähteneistä, turkulaisten juomaveden lähteinä toimineista puroista toinen, Krooppi. Krooppi on ollut yhteydessä Mätäjärveen, ja puhutaankin Mätäjärven korttelista.


title: Kerttulinmäki

text: Populaarikulttuurissa Kerttulinmäen on tulkittu näyttelevän roolia Reijo Mäen Vares-kirjoissa ja Turun Matkailuoppaat ry järjestää Vares-kävelykierroksia, jotka ulottuvat Kerttulinmäelle. Muusikko Rauli Nordbergin Kuninkaantiestä kertova albumi sisältää kappaleen Kerttulinmäki. Kerttulinmäen ja muiden Turun kukkuloiden inspiroimana Turun filharmoninen orkesteri toteutti vuonna 2015 esityksen 7 kukkulaa soi! Vappu-Tuuli Fagersonin kirja Kauhea kertomus Uolevista sijoittuu Kerttulinmäelle.


title: Kerttulinmäki

text: Kerttulinmäen yhteen asuinrakennukseen tuli brittiläistaiteilija Wasp Elderin seinämuraali osana UPEA17-kaupunkitaidefestivaalia.


title: Kerttulinmäki

text: Kerttulinmäellä toimii Kerttulin Kievari -anniskeluravintola.


title: Aninkaistenmäki

text: Aninkaistenmäki () on Turun keskustassa, VI kaupunginosassa sijaitseva mäki. Se on yksi Turun seitsemästä kukkulasta. Aninkaistenmäki on vilkas liikenteen solmukohta. Aninkaistenkatu on kaupungin sisääntuloväylä, joka kulkee Aurajoelta Turun linja-autoasemalle. Aninkaistensilta on rautatien ylittävä silta, joka on osa valtatie 9:ää.


title: Aninkaistenmäki

text: Aninkaisten kylä liittyi kiinteämmäksi osaksi Turkua 1414, kun hallitsija Eerik Pommerilainen kehotti kirjeitse Turun päättäjiä rakentamaan Aurajoen yli sillan, joka palvelisi torielämää. Silta valmistui todennäköisesti seuraavana vuonna. Vielä 1600-luvun alkupuolelle asti kylä oli lähes täysin maatalousvaltainen. Hiljalleen paikalle alkoi tulla mökkiasutusta. Väestö oli vähävaraista: siihen kuului leskiä, laivamiehiä, lammaspaimenia ja myllynpitäjiä. Sekava yhdyskunta aiheutti viranomaisille päänvaivaa, kun rakennusjärjestystä ei ollut. 1653 annetun määräyksen perusteella useita taloryhmiä purettiin. Aninkaisten asukasmäärä oli tuolloin noin 150. 1800-luvulle tultaessa se oli jo 881 ja Turun palon aattona 1873 asukasta.


title: Aninkaistenmäki

text: Turun palo vuonna 1827 alkoi Aninkaistenmäellä sijainneesta puutalosta. Aninkaistenmäen nimi viittaa kylännimeen Aninkainen. Nimi on mainittu jo vuonna 1363 sen aikaisessa muodossaan henkilönnimessä Peter aff Anynghos.


title: Aninkaistenmäki

text: Turun konserttitalo, Puutori ja Turun ammatti-instituutin Aninkaisten koulutalo sijaitsevat Aninkaistenmäellä.


title: Savo Volley

text: Savo Volley on vuonna 2017 virallisesti perustettu lentopalloseura, joka pelaa lentopallon miesten Mestaruusliigassa kaudella 2018–2019. Seura syntyi lentopalloliigassa pelanneiden paikallisseurojen, Pielavedellä ja Siilinjärvellä kotipaikkaansa pitäneen Sampo Volleyn eli Pielaveden Sammon ja Kuopiossa toimineen LEKA Volleyn toiminnan yhteenliittymisestä, ja seuran johtokunta muodostui näiden seurojen taustahahmoista. Sammon ja Lekan voimassa olleisiin pelaajasopimuksiin fuusioituminen ei aiheuttanut muutoksia.


title: Savo Volley

text: Savo Volleyn tavoitteena on nousta koko Pohjois-Savon lentopallojoukkueeksi ja se aikoo pelata kotiotteluitaan useammalla eri paikkakunnalla ympäri maakuntaa. Savo Volley tukee paikallisia junioriurheiluseuroja antamalla jokaisen liigaottelunsa ennakkolipunmyynnin tuotoista ottelupaikkakuntien junioriseuroille yli lajirajojen. Seuran kotipaikaksi on nimetty Kuopio. Uusi seura keskittyy huippulentopalloon, jolloin muutoksia paikalliseen juniorilentopallon seuratyöhön ei ole luvassa, vaan Pielaveden Sampo ja Puijo Wolley jatkavat juniorityötään.


title: Savo Volley

text: Savon Volleyn hallituksessa istuu tuttuja nimiä Sammon ja Leka Volleyn taustavoimista sekä menestyksekkäitä lentopalloilijoita, kuten Antti Siltala ja Tatu Säisä. Seuran toimitusjohtajana aloitti toukokuussa 2018 Sammon pitkäaikainen taustahahmo ja manageri Timo Perälä.


title: Savo Volley

text: Savo Volley teki ensimmäiset sopimuksensa kaudelle 2018–2019 valmentaja Jukka Tuovisen, maajoukkuehakkuri Olli-Pekka Ojansivun ja Vantaa Ducksista seuraan siirtyneen Miro Määttäsen kanssa.


title: Alkuteos

text: Alkuteos on CMX:n 16. studioalbumi, joka julkaistiin 9. helmikuuta 2018. Albumin kappaleiden teemat keskittyvät länsimaisen kulttuurin alkukuvastoon sekä äärimmäisiin tietoisuudentiloihin. Albumin julkaisemisen myötä yhtye lähtee 24. helmikuuta 2018 maaliskuun loppuun ulottuvalle ”Kolmen vuosikymmenen lauluja” -kiertueelle.


title: Alkuteos

text: Ennen lopullisen nimen muodostumista albumi kulki työnimellä ”TROGOAUTOEGOCRAT, HEPTAPARAPARSHINOKH, TRIAMATZIKAMNO!”, jonka termit perustuvat George Gurdjieffin psykologiaan.


title: Alkuteos

text: Albumi nousi julkaisuviikollaan Suomen virallisen albumilistan ykköseksi.


title: Alkuteos

text: Kaikki kappaleet kirjoittanut A. W. Yrjänä, ellei toisin mainita. Sovitukset CMX ja Erno Laitinen.


title: Princesa (1750)

text: Princesa eli Santa Barbara oli Espanjan laivaston vuonna 1750 vesille laskettu 70-tykkinen linjalaiva.


title: Princesa (1750)

text: Alus tilattiin Havannasta ja laskettiin vesille vuonna 1750.


title: Princesa (1750)

text: Espanjan ja Britannian välinen sota alkoi kesäkuussa 1779. Alus osallistui 16. tammikuuta 1780 Cabo de São Vicenten taisteluun, jossa se vallattiin. Alus rekisteröitiin ja nimettiin "HMS Princessaksi" 3. huhtikuuta. Alus varustettiin Portsmouthissa 5. toukokuuta - 22. elokuuta, mikä maksoi 16 236 puntaa yhden shillingin ja kolme dimeä.


title: Princesa (1750)

text: Alus otettiin palvelukseen huhtikuussa ensimmäisenä päällikkönään Sir Thomas Rich liitettynä Darbyn laivasto-osastoon. Alus lähti 29. marraskuuta Hoodin mukana Länsi-Intiaan. Alus saapui St. Eustatiukselle 3. helmikuuta 1781 ja Martiniquelle 29.-30. huhtikuuta. Toukokuussa alus oli Draken laivueessa Tobagossa, jolloin se oli Sir Francis Samuel Draken lippulaivana päällikkönään Charles Knatchbull. Alus lähti Hoodin mukana Pohjois-Amerikan rannikolle osallistuen Cheasapeaken taisteluun 5, syyskuuta.


title: Princesa (1750)

text: Alus palasi 5. joulukuuta Hoodin laivaston mukana Länsi-Intiaan ollen St. Kittsissä 25.-26. tammikuuta 1782. Alus osallistui 12. huhtikuuta Saintesin taisteluun. Pigotin laivasto-osaston mukana alus lähti 21. heinäkuuta Pohjois-Amerikkaan ollen New Yorkissa 5. syyskuuta-24. lokakuuta, minkä jälkeen alus palasi Leewardsaarille.


title: Princesa (1750)

text: Aluksen päälliköksi tuli joulukuussa 1782 Lambert Brabazon ollen edelleen Draken lippulaivana. Alus poistettiin palveluksesta heinäkuussa 1783. Alus varustettiin Plymouthissa reserviin sijoitettavaksi elokuussa ja se oli varastoaluksena heinä-elokuun 1784. Alus myytiin romutettavaksi Plymouthissa joulukuussa 1809.


Luettelo Kaavin julkisista taideteoksista ja muistomerkeistä sisältää Kaavin kunnassa olevat pysyvät patsaat, muistomerkit ja muistolaatat.


title: Antti Nousjoki

text: Antti Ilari Nousjoki, vuoteen 2005 Lassila (s. 10. lokakuuta 1974 Hyvinkää) on suomalainen arkkitehti.


title: Antti Nousjoki

text: Nousjoki syntyi tutkimusjohtaja Jukka Lassilan ja Inkeri Koski-Lammin (o.s. Nousjoki) perheeseen. Hänen puolisonsa vuodesta 2005 on toimittaja Josetta Mykkänen. Nousjoki valmistui arkkitehdiksi 2003 ja opiskeli Delftin teknillisessä yliopistossa 1998–1999. Työskenneltyään useissa koti- ja ulkomaisissa arkkitehtitoimistoissa hänestä tuli 2004 Arkkitehtitoimisto ALAn osakas. Toimiston palkittuja suunnitelmia, jotka Nousjoki on laatinut Juho Grönholmin, Janne Teräsvirran ja Samuli Woolstonin kanssa, ovat muun muassa teatteri- ja konserttitalo Kilden Kristiansandissa Norjassa (1. palkinto 2005), Viron kansallismuseo (2. palkinto 2006) ja Hanasaaren asuinalue Espoossa (1. palkinto 2007). Rakennustietosäätiö RTS:n Pietilä-palkinnon toimisto sai 2008.


title: Antti Nousjoki

text: Nousjoki voitti kollegoineen Helsingin keskustakirjaston suunnittelukilpailun vuonna 2013.


title: Rayo (P42)

text: Rayo (runokonumero P42) on Espanjan laivaston vuonna 2010 vesillelaskettu Meteoro-luokan ulkovartiolaiva ().


title: Rayo (P42)

text: Alus tilattiin 31. heinäkuuta 2006 Navantialta, missä köli laskettiin 3. syyskuuta 2009. Alus laskettiin vesille 18. toukokuuta 2010 ja otettiin palvelukseen 26. lokakuuta 2011.


title: Rayo (P42)

text: Alus saapui marraskuun lopulla Cartagenaan ja saapui kotisatamaansa Las Palmasiin 20. joulukuuta 2011. Alus oli Las Palmasissa 16. tammikuuta 2012 saakka, jolloin se lähti koeajoihin ja koulutukseen sisaraluksensa "Atalayan" kanssa Alboráninmerelle. Alus matkasi myöhemmin Palermoon, missä se viipyi 23. tammikuuta saakka, jolloin se jatkoi matkaansa Izmiriin Turkkiin.


title: Rayo (P42)

text: Alus osallistui joulukuussa 2013 operaatioon, joka johti Kanarian aluevesillä 550 kg kokaiinia kuljettaneen Triton 2000 -purjealuksen pysäyttämiseen.


title: Rayo (P42)

text: Joulukuussa 2014 alus vapautti "Navarren" Atalanta-operaatiosta, mistä se palasi 26. toukokuuta 2015 kotisatamaansa. Lokakuun lopulla alus osallistui Atlantiin pudonneen Espanjan ilmavoimien SAR-helikopterin miehistön pelastamiseen. Alus kuljetti miehistön ruumiit Las Palmasiin.


Luettelo Keiteleen julkisista taideteoksista ja muistomerkeistä sisältää Keiteleen kunnassa olevat pysyvät patsaat, muistomerkit ja muistolaatat.


title: Relámpago (P43)

text: Relámpago (runokonumero P43) on Espanjan laivaston vuonna 2010 vesillelaskettu Meteoro-luokan ulkovartiolaiva ().


title: Relámpago (P43)

text: Alus tilattiin 31. heinäkuuta 2006 Navantialta, missä köli laskettiin 17. joulukuuta 2009. Alus laskettiin vesille 6. lokakuuta 2010 ja otettiin palvelukseen 6. helmikuuta 2012.


title: Relámpago (P43)

text: Alus on palveluksessa 2017.


title: Pihlajamäen hiidenkirnut

text: Pihlajamäen hiidenkirnut sijaitsevat Helsingin Pihlajamäessä kallion rinteessä Rapakiventien varressa. Ne ovat Suomen vanhimmat tunnetut hiidenkirnut ja ovat ainakin 50 000 vuotta vanhoja. Ne ovat Suomen ainoat tunnetut hiidenkirnut, jotka ovat syntyneet jo ennen viimeistä jäätiköitymistä.


title: Pihlajamäen hiidenkirnut

text: Kahdesta kirnusta isompi on nimeltään "Aarnipata", kooltaan 6,9 metriä (halkaisija) ja 8,45 metriä (syvyys). Pienempi kirnu "Rauninmalja" on halkaisijaltaan 1,6 metriä ja syvyydeltään 3,2 metriä. Nimet annettiin vuonna 2008 järjestetyn nimikilpailun tuloksena.


title: Pihlajamäen hiidenkirnut

text: Hiidenkirnut löysi vuosina 1993 ja 1994 arkkitehti Sulo Savolainen, joka itse oli 1960-luvulla osallistunut Pihlajamäen suunnitteluun. Ne löytyivät parannettaessa vieressä sijaitsevan, Rapakiventien alittavan tunnelin kulkuyhteyksiä. Kirnut rauhoitettiin luonnonmuistomerkkeinä vuonna 1995. Vuonna 2008 niiden viereen rakennettiin katselutasanne.


Luettelo Kiuruveden julkisista taideteoksista ja muistomerkeistä sisältää Kiuruveden kaupungissa olevat pysyvät patsaat, muistomerkit ja muistolaatat.


title: Ashin Wirathu

text: Ashin Wirathu (""Herra Wirathu""), yleensä vain Wirathu (s. 1968) on tunnettu Myanmarilainen buddhalaisten hengellinen johtaja ja kiihkeän kansallismielinen vaikuttaja. Hän on 969-liikkeen hengellinen johtaja sekä Myanmaria ja buddhalaisuutta puolustavan Ma Ba Tha-liikeen johtaja. Wirathun harjoittaman laajan rasistis-kiihkouskovaisen saarnaamisen on katsottu merkittävästi auttaneen nykyisä Myanmarin rohingyoihin kohdistuneita vainoja.


title: Ashin Wirathu

text:
Wirathu liittyi 2000-luvulla vanhoillisbuddhalaiseen 969-liikkeeseen. Wirathu on kiihkeästi vastustanut islamia, jonka pelkää aikaa myöten valtaavan koko Myanmarin.
Hallitus pidätti Wirathun vuonna 2003 kansan kiihotuksesta. Vuonna 2007 vapaana olleet buddhalaismunkit alkoivat osoittaa mieltään hallitusta vastaan. Myanmarin demokratisoimisprosessin takia Wirathu pääsi vapaaksi vuonna 2011. Wirathu oli ylpeä siitä, että oli jyrkkä kovan linjan buddhalainen. Wirathu lietsoi tämän jälkeen vuonna 2012 alkaneita levottomuuksia, jotka johtivat suureen Rohinghya-kansan vainoon vuodesta 2013 alkaen. Wirathu levitti ideoitaan muun muassa Internetissä. Wirathu kiisti buddhalaisten muslimeita vastaan käyttämän väkivallan, tyytyen syyttämään muslimeja buddhalaisten vastaisesta väkivallasta. Myanmarin hallinto kielsi vuoden ajaksi Wirathua vuonna 2017 pitämästä
saarnojaan.


title: Tornado (P44)

text: Tornado (runokonumero P44) on Espanjan laivaston vuonna 2011 vesillelaskettu Meteoro-luokan ulkovartiolaiva ().


title: Tornado (P44)

text: Alus tilattiin 31. heinäkuuta 2006 Navantialta, missä köli laskettiin 5. toukokuuta 2010. Alus laskettiin vesille 21. maaliskuuta 2011 ja otettiin palvelukseen 19. heinäkuuta 2012.


title: Tornado (P44)

text: Alus on palveluksessa 2017.


title: Pekka Puustinen (toimittaja)

text: Pekka Puustinen on suomalainen toimittaja. Hän on ollut aikaisemmin Karjalan Maan päätoimittaja ja toiminut sen jälkeen sanomalehti Karjalaisessa.


title: Pekka Puustinen (toimittaja)

text: Puustinen on koulutukseltaan opettaja, mutta siirtyi heti toimittajaksi. Hän tuli Karjalan Maan palvelukseen 1978 ja oli sen päätoimittaja vuoteen 2011, jolloin lehti lakkautettiin.


title: Audaz (P45)

text: Audaz (runokonumero P45) on Espanjan laivaston vuonna 2017 vesillelaskettu Meteoro-luokan ulkovartiolaiva ().


title: Audaz (P45)

text: Alus tilattiin 7. toukokuuta 2014 Navantialta, missä köli laskettiin 29. huhtikuuta 2016. Alus laskettiin vesille 30. maaliskuuta 2017 ja se otettanee palvelukseen vuonna 2018.


title: Audaz (P45)

text: Alus on rakenteilla vuonna 2017.


title: Furor (P46)

text: Furor (runokonumero P46) on Espanjan laivaston vuonna 2017 vesillelaskettu Meteoro-luokan ulkovartiolaiva ().


title: Furor (P46)

text: Alus tilattiin 7. toukokuuta 2014 Navantialta, missä köli laskettiin 29. huhtikuuta 2016. Alus laskettiin vesille 8. syyskuuta 2017 ja se otettanee palvelukseen vuonna 2018.


title: Furor (P46)

text: Alus on rakenteilla vuonna 2017.


title: Furor

text: Furor voi tarkoittaa seuraavia Espanjan laivaston aluksia tai alusluokkia:


title: Pekka Puustinen (diplomaatti)

text: Pekka Puustinen on suomalainen diplomaatti. Hän on ollut Pariisin pysyvän OECD- ja Unesco-edustuston päällikkö 1. syyskuuta 2016 alkaen. Hän siirtyi tehtävään ulkoasiainministeriön kehityspoliittisen osaston osastopäällikön virasta ja on sitä ennen ollut eri tehtävissä kehityspoliittisella osastolla, muun muassa toimialapolitiikan yksikön päällikkönä.


title: Pekka Puustinen (diplomaatti)

text: Puustinen tuli ulkoministeriön palvelukseen vuonna 1991. Hän on työskennellyt valtiosihteerien virkamiessihteerinä, henkilöstöhallintotehtävissä sekä Amerikan ja Aasian osaston apulaisosastopäällikkönä. Hän on työskennellyt 1997–2000 suurlähetystöissä Bonnissa ja Berliniissä sekä Suomen EU-edustustossa Brysselissä. Ennen ulkoministeriönuraansa hän oli vapaana toimittajana toimittajana Latinalaisessa Amerikassa sekä YK:n kehitysohjelman UNDP:n palveluksessa Keski-Amerikassa.


title: Pekka Puustinen (diplomaatti)

text: Puustinen valittiin ulkoasiainhallinnon Vuoden esimieheksi 2005.


title: Sähköherkkyyssäätiö

text: Sähköherkkyyssäätiö sr on säätiörekisteriin rekisteröity suomalainen säätiö, jonka tarkoituksena on tukea sähköherkkien toimintakykyä ja hyvinvointia ja edistää sähköherkkyyden tutkimusta.


title: Sähköherkkyyssäätiö

text: Sähköherkkyyssäätiö on perustettu ja rekisteröity marraskuussa 2016 ja aloittanut toimintansa keväällä 2017. Säätiöllä on toimipaikka Helsingissä ja Turussa. Lokakuussa 2017 Sähköherkkyyssäätiö avasi vertaistukipuhelimen ja sähkömagneettisten kenttien mittauspalvelun.


title: Axel Haglund

text: Axel Matias Haglund (16. joulukuuta 1884 Helsinki – 21. helmikuuta 1948 Riihimäki) oli suomalainen soudun olympiaedustaja. Hän kilpaili Tukholman olympialaisissa 1912, jossa hän karsiutui yksikössä ensimmäisellä kierroksella hävittyään sittemmin pronssia saavuttaneelle Kanadan Everard Butlerille.


title: Oskar Forsman

text: Oskar Edvin Forsman (13. elokuuta 1878 Espoo – 19. joulukuuta 1957 Helsinki) oli suomalainen soudun olympiaedustaja. Hän kilpaili Tukholman olympialaisissa 1912 ulkohankanelosessa, jossa Suomen joukkue karsiutui toisella kierroksella. Vuonna 1913 hän voitti Pohjoismaiden-mestaruuden. Hän edusti Helsingin Soutuklubia.


title: Johan Nyholm

text: Johan Waldemar Nyholm (3. helmikuuta 1881 Pirkkala – 8. huhtikuuta 1935 Helsinki) oli suomalainen soudun olympiaedustaja. Hän kilpaili Tukholman olympialaisissa 1912 ulkohankanelosessa, jossa Suomen joukkue karsiutui toisella kierroksella. Vuonna 1913 hän voitti Pohjoismaiden-mestaruuden. Hän edusti Helsingin Soutuklubia.


title: Emil Nylund (soutaja)

text: Emil Nylund (23. marraskuuta 1881 Helsinki – 30. tammikuuta 1926 Helsinki) oli suomalainen soudun olympiaedustaja. Hän kilpaili Tukholman olympialaisissa 1912 ulkohankanelosessa, jossa Suomen joukkue karsiutui toisella kierroksella. Vuonna 1913 hän voitti Pohjoismaiden-mestaruuden. Hän edusti Helsingin Soutuklubia.


title: Edvin Lönnberg

text: Karl Edvin Lönnberg (13. maaliskuuta 1885 Helsinki – 5. tammikuuta 1934 Helsinki) oli suomalainen soudun olympiaedustaja. Hän kilpaili Tukholman olympialaisissa 1912 ulkohankanelosessa, jossa Suomen joukkue karsiutui toisella kierroksella. Vuonna 1913 hän voitti Pohjoismaiden-mestaruuden. Hän edusti Helsingin Soutuklubia.


title: Valdemar Henriksson

text: Valdemar Henriksson (18. heinäkuuta 1884 Pietari – 17. helmikuuta 1929 Helsinki) oli suomalainen soudun olympiaedustaja. Hän kilpaili Tukholman olympialaisissa 1912 perämiehenä ulkohankanelosessa, jossa Suomen joukkue karsiutui toisella kierroksella. Vuonna 1913 hän voitti Pohjoismaiden-mestaruuden. Hän edusti Helsingin Soutuklubia.


title: Luettelo yleisurheilun olympiaennätyksistä

text: Yleisurheilu on kuulunut nykyaikaisten olympialaisten ohjelmaan olympiahistorian alusta alkaen, vuodesta 1896. Nykyisin naisilla on 23 kilpailutapahtumaa ja miehillä 24. Näistä tapahtumista 21 on samoja miehille ja naisille. Miehillä on 50 kilometrin kävely, jota naisilla ei ole. Miesten yhdistelmälaji on kymmenottelu ja naisilla seitsenottelu. Pika-aitajuoksun juoksumatka on miehillä 110 metriä ja naisilla 100 metriä.


text: Olympiahistorian alkuaikoina ennätykset vaihtuivat huomattavasti nykyistä useammin ja varhaiset ennätykset ovat hyvinkin kaukana nykytasosta. Myöskään tilastointi ei ollut samalla tasolla, automaattinen ajanotto oli käytössä jo vuonna 1932, mutta tuli viralliseksi vasta vuonna 1972. Tietokoneavusteinen tilastointi on ollut käytössä vuoden 1964.


text: Vanhin edelleen voimassa oleva olympiaennätys on Bob Beamonin pituushyppytulos 8,90 vuoden 1968 Mexicon olympialaisissa. Hänen tuloksensa oli myös maailmanennätys 23 vuoden ajan, ennen kuin Mike Powell hyppäsi kauemmaksi vuoden 1991 Tokion MM-kilpailuissa.


text: Joitakin olympiaennätyksiä on rikottu, mutta tulokset on myöhemmin kumottu. Vuonna 1988 Ben Johnson teki olympia- ja maailmanennätyksen 100 metrin juoksussa, mutta tulos hylättiin myöhemmin anabolisten steroidien käytön vuoksi. Vuonna 2004 Róbert Fazekas teki kiekonheiton olympiaennätyksen, mutta hänet hylättiin dopingrikkeen vuoksi. Lontoon vuoden 2012 kisojen 50 kilometrin kävelyssä Venäjän Sergei Kirdjapkin voitti olympiakultaa olympiaennätysajalla, mutta hänen tuloksensa hylättiin neljä vuotta myöhemmin dopingrikkeen tultua ilmi. Olympiakulta myönnettiin Australian Jared Tallentille, joka sai myös nimiinsä olympiaennätyksen samassa kilpailussa saavuttaneella ajallaan.


text: Jamaikan Usain Boltilla on hallussaan eniten voimassa olevia olympiaennätyksiä. Hänen nimissään on henkilökohtaiset olympiaennätykset miesten 100 metrin ja 200 metrin matkoilta, sekä lisäksi Jamaikan 4x100 metrin viestijoukkueen ennätys. Kaksi nykyistä olympiaennätystä on Etiopian Kenenisa Bekelellä, miesten 5 000 ja 10 000 metrin juoksumatkoilta, Florence Griffith-Joynerilla naisten 100 ja 200 metrin matkoilta, sekä Jackie Joyner-Kerseellä naisten pituushypyssä ja seitsenottelussa.


text:
Lähde:
WR = Nykyinen maailmanennätys


title: Kala (albumi)

text: Kala on dance -artisti M.I.A.n toinen studioalbumi, jonka julkaisi XL Recordings ja Interscope Records 8. elokuuta 2017. Albumi oli nimetty M.I.A.:n äidin mukaan, jonka ongelmat oli yleinen aihe albumissa. M.I.A.:n suunnittelemat nauhoitussessiot Amerikassa epäonnistui, koska hänen viisuminsa hylättiin.


title: Kala (albumi)

text: Albumissa esiintyy kappale "Paper Planes", jota käytetään paljon mediassa. Kappale esiintyy Far Cry 3 - pelissä ja Slumdog Millionaire - elokuvassa M.I.A järjesti People Vs Money Tourin albumin julkaisun jälkeen. Hän peruutti kesken kiertueen Euroopassa ja Englannissa pidettävät live-esiintymiset henkisen väsymyksen takia.


title: Bruttomeno

text: Bruttomeno tarkoittaa menoa, josta ei ole vähennetty mitään. Bruttomenosta ei vähennetä menoa pienentäviä eriä kuten esimerkiksi saatuja alennuksia.


title: The Principle of Moments

text: The Principle of Moments on englantilaisen rocklaulaja Robert Plantin toinen studioalbumi. Albumi julkaistiin 11. heinäkuuta 1983.


title: Bruttohinta

text: Bruttohinta tarkoittaa kokonaishintaa, josta ei ole vähennetty alennuksia. Bruttohinnan vastinpari on nettohinta.


title: Bruttohinta

text: Bruttohintaperiaate tarkoittaa kaupankäynnissä hinnoittelua, jossa jakelutien ylempi porras määrää myyntihinnan, jolla alemman portaan (jälleenmyyjän) tulee myydä tuote eteenpäin. Tästä bruttohinnasta lasketaan jälleenmyyjälle alennus. Suomessa bruttohintaperiaatteen käyttö on ilman lupaa kielletty.


title: Bill Murrayn filmografia

text: Tämä on Bill Murrayn filmografia.


title: Nettoverotus

text: Nettoverotus tarkoittaa sellaista verotusta, jossa bruttotuloista saadaan vähentää verovähennyksinä tulojen hankkimisesta tai säilyttämisestä aiheutuneita menoja.


title: Nettoverotus

text: Suomen tuloverotus on nettoverotusta.


title: Bürkert

text: Bürkert Fluid Control Systems (Christian Bürkert GmbH & Co. KG) on saksalainen nestemäisten ja kaasumaisten prosessien mittaus- ja valvontajärjestelmien valmistaja, jonka pääpaikka on Ingelfingenissä. Bürkertin historia alkaa vuodesta 1946. Yrityksen perustajalla Christian Bürkertillä oli idea innovatiivisten tuotteiden valmistamisesta ja kehittämisestä sen ajan perustarpeisiin. Yritystoiminta aloitettiin valmistamalla termostaatteja uuneihin ja lämmönsäätelyjärjestelmiä jalkojen lämmitysmattoihin sekä hautomakoneisiin.


title: Nettohinta

text: Nettohinta tarkoittaa hintaa, josta on vähennetty alennukset. Nettohinta voi tarkoittaa myös hintaa, josta ei ole tarkoitettu tehtäväksi mitään vähennyksiä. Nettohinnalla voidaan myös ymmärtää hintaa ilman arvonlisäveroa.


title: Nettohinta

text: Nettohinnan vastinpari on bruttohinta.


title: Sakari Paasonen

text: Sakari Johannes Paasonen (s. 12. lokakuuta 1935 Mäntyharju) on suomalainen ampuja. Hän kilpaili pistoolilajeissa olympialaisissa vuosina 1988 ja 1992 sekä saavutti joukkuekilpailussa EM-pronssia vuonna 1989.


title: Sakari Paasonen

text: Paasonen sijoittui Soulin olympialaisissa 1988 ilmapistoolikilpailussa 18:nneksi ja vapaapistoolikilpailussa 19:nneksi. Barcelonan olympialaisissa 1992 hän oli ilmapistoolilla viides ja vapaapistoolilla yhdestoista. MM-kilpailuissa hän oli 22:s vapaapistoolilla ja 58:s ilmapistoolilla vuonna 1983, 28:s vapaapistoolilla ja 43:s ilmapistoolilla vuonna 1986, yhdeksäs ilmapistoolilla vuonna 1987, yhdeksäs ilmapistoolilla ja 30:s vapaapistoolilla vuonna 1990 sekä 26:s vapaapistoolilla vuonna 1994. EM-kilpailuissa hän saavutti ilmapistoolin joukkuekilpailussa pronssia vuonna 1989 ja oli ilmapistoolin henkilökohtaisessa kilpailussa parhaimmillaan viides vuonna 1986, kymmenes vuonna 1990, yhdestoista vuonna 1992 sekä kolmastoista vuonna 1982.


title: Sakari Paasonen

text:
Seuratasolla Paasonen edusti Lahden Ampumaseuraa. Hän voitti Suomen-mestaruuden henkilökohtaisissa lajeissa 12 kertaa, ilmapistoolilla vuosina 1979-1980, ilmapistoolin sisäratakilpailussa 1980, 1982-1983 ja 1986 sekä vapaapistoolilla vuosina 1980, 1983, 1986,
1988, 1993 ja 1995. Joukkuekilpailuissa hän voitti yhdeksän Suomen-mestaruutta.


title: Sakari Paasonen

text: Paasosen henkilökohtainen ennätystulos on vapaapistoolilla 572 ja ilmapistoolilla Suomen-ennätys 585, molemmat vuodelta 1991.


title: Tritonuskorvaus

text: Tritonuskorvauksella tarkoitetaan musiikissa dominanttiseptimisoinnun korvaamista siitä tritonuksen päässä olevalla toisella dominanttiseptimisoinnulla. Sitä käytetään paljon lähinnä jazzmusiikissa.


title: Tritonuskorvaus

text: Tritonuskorvaus säilyttää dominanttiseptimisoinnulle ominaisen tritonusintervallin eli asteikon 4. ja 7. sävelen. Lisäksi siinä on kaksi asteikkoon kuulumatonta säveltä alennettu 2. ja alennettu 6. sävel. Niillä on pyrkimys purkautua asteikon 1. ja 5. sävelelle eli toonikasoinnulle. Tällöin tritonuskorvaussoinnulla on sama toiminnallinen ominaisuus kuin alkuperäisellä dominanttiseptimisoinnulla eli pyrkimys purkautua toonikalle.


title: Tritonuskorvaus

text: Seuraavassa on C-duurin dominanttiseptimisointu G ja sen tritonuskorvaussointu Db. Siinä tritonusintervalli on G soinnun f ja h sävelten välillä. Vastaavasti Db soinnusta tritonus löytyy f sävelen ja ces sävelen väliltä. Ces sävel on enharmonisesti sama kuin h sävel.


title: Tritonuskorvaus

text: Esimerkkinä tritonuskorvauksen käytöstä olkoon tavanomainen sointukulku IIm-V-Imaj, joka reaalisoinnuilla merkittynä C duurissa on Dm-G-Cmaj. Tritonuskorvauksella se muuttuu muotoon Dm-Db-Cmaj. Jättämällä kvintit pois saadaan seuraavassa olevat sointukulut. Tällöin tritonuskorvauksella on saatu bassoon kromaattisesti eli puolisävelaskelin aleneva sävelkulku.


title: Tritonuskorvaus

text: Nuottien alla olevissa sointuastemerkinnöissä Vs tarkoittaa viidennen asteen soinnun tritonuskorvausta.


title: Cowpensin taistelu

text: Cowpensin taistelu käytiin Yhdysvaltain vapaussodan aikana 17. tammikuuta 1781 yhdysvaltalaisten ja brittiläisten sotilaiden välillä. Taistelussa yhdysvaltalaisia joukkoja johti Daniel Morgan ja brittiläisiä joukkoja johti Banastre Tarleton.


title: Cowpensin taistelu

text: Cowpensin taistelu oli amerikkalaisten kannalta käännekohta South Carolinan valloituksessa englantilaisilta.


title: Jouni Vainio

text: Jouni Antero Vainio (s. 13. lokakuuta 1960 Mäntsälä) on suomalainen ampuja. Hän kilpaili pistoolilajeissa olympialaisissa vuonna 1988 ja voitti joukkuekilpailuissa maailman- ja Euroopan-mestaruuksia.


title: Jouni Vainio

text: Vainio sijoittui Soulin olympialaisissa 1988 olympiapistoolikilpailussa 31:nneksi ja ilmapistoolikilpailussa 39:nneksi. Hän voitti maailmanmestaruuden vakiopistoolin joukkuekilpailussa vuonna 1994 sekä MM-pronssia isopistoolin joukkuekilpailussa 1982 ja vakiopistoolin joukkuekilpailussa 1986. Henkilökohtaisissa kilpailuissa hän sijoittui parhaimmillaan kuudenneksi isopistoolilla vuonna 1982 ja 11:nneksi olympiapistoolilla 1986. Vuoden 1987 EM-kilpailuissa hän voitti kultaa iso- ja vakiopistoolin joukkuekilpailuissa sekä saavutti hopeaa isopistoolin henkilökohtaisessa kilpailussa ja pronssia vakiopistoolin henkilökohtaisessa kilpailussa. Vuoden 1991 EM-kilpailuissa hän sai hopeaa isopistoolin henkilökohtaisessa ja joukkuekilpailussa sekä pronssia vakiopistoolin joukkuekilpailussa.


title: Jouni Vainio

text: Seuratasolla Vainio edusti Hyvinkään Metsästys- ja Ampumaseuraa. Hän voitti Suomen-mestaruuden olympiapistoolilla vuosina 1980, 1983, 1987 ja 1991–1992 sekä isopistoolilla 1983, 1992 ja 1997.


title: Jouni Vainio

text: Vuonna 1989 Vainio jäi dopingtestissä kiinni beetasalpaajan käytöstä ja sai Suomen Ampujainliitolta 18 kuukauden kansallisen kilpailukiellon ja 24 kuukauden kansainvälisen kilpailukiellon.


title: Timo Näveri

text: Timo Juhani Näveri (s. 6. heinäkuuta 1956 Sodankylä) on suomalainen ampuja. Hän kilpaili pistoolilajeissa olympialaisissa vuonna 1992 Barcelonassa ja sijoittui vapaapistoolilla 31:nneksi sekä ilmapistoolilla 39:nneksi. MM-kilpailuissa Näveri sijoittui 11:nneksi vapaapistoolilla vuonna 1990 ja 43:nneksi ilmapistoolilla vuonna 1994.


title: Timo Näveri

text: Seuratasolla Näveri edusti Orimattilan Jymyä. Hän voitti henkilökohtaisen Suomen-mestaruuden ilmapistoolilla vuonna 1990.


title: Maialen Chourraut

text: Maialen Chourraut Yurramendi (s. 8. maaliskuuta 1983 San Sebastián) on espanjalainen koskimelonnan olympiavoittaja.


title: Maialen Chourraut

text: Chourraut kilpaili aikuisten arvokilpailuissa ensimmäisen kerran vuonna 2002. Ensimmäisen arvokisamitalin hän sai kotimaassaan Espanjassa La Seu d'Urgellissa vuonna 2009 järjestetyissä MM-kilpailuissa, joissa hän voitti hopeaa melonnan henkilökohtaisessa kilpailussa. Kaksi vuotta myöhemmin hän sai pronssia Bratislavassa maailmanmestaruuskilpailuissa. Euroopan-mestaruuskilpailuissa hän on saanut kolme mitalia (yksi kulta ja kaksi hopeaa).


title: Maialen Chourraut

text: Ensimmäisen olympiamitalin (hopea) Chourrat sai Lontoossa vuonna 2012. Ensimmäisen olympiakultansa hän voitti Riossa 2016.


title: Maialen Chourraut

text: Chourraut on naimisissa Xabier Extanizin kanssa, ja heillä on tytär Ane (s. 2013).


title: Kurt Thune

text: Kurt Einar Thune (s. 18. elokuuta 1953 Tukholma, Ruotsi) on Ruotsia ja Suomea edustanut ampuja. Hän kilpaili kiväärilajeissa ja osallistui olympialaisiin Soulissa 1988.


title: Kurt Thune

text: Thune saavutti EM-kilpailuissa hopeaa vapaakiväärin polviasentokilpailussa vuonna 1981 Ruotsin edustajana. Suomen kansalaisuuden hän sai vuonna 1988 ja kilpaili samana vuonna Soulin olympialaisissa, jossa hän sijoittui pienoiskiväärin makuuasentokilpailussa 24:nneksi ja 3 × 40 laukauksen täysottelussa 34:nneksi. Hän voitti Suomen-mestaruuden pienoiskiväärin täysottelussa ja ilmakivääriammunnassa vuonna 1985. Seuratasolla Thune edusti Poliisien Ampumaseuraa, jonka riveissä hän voitti myös joukkuekilpailun Suomen-mestaruuksia.


title: Kurt Thune

text: Kurt Thunen vaimo Leena Melartin-Thune (o.s. Melartin) on ilmakivääriammunnan joukkuekilpailun maailmanmestari.


title: Timo Nieminen (ampuja)

text: Timo Väinö Nieminen (s. 2. maaliskuuta 1951 Orimattila) on suomalainen ampuja. Hän kilpaili haulikkoammunnassa olympialaisissa vuosina 1984 ja 1988 sekä saavutti EM-kisoissa mitaleja.


title: Timo Nieminen (ampuja)

text: Nieminen sijoittui Los Angelesin olympialaisissa 1984 olympiatrapissa neljänneksi ja neljä vuotta myöhemmin Soulin olympialaisissa 43:nneksi. MM-kilpailuissa hän oli trapissa 16:s vuonna 1986 ja yhdeksäs vuonna 1990. EM-kilpailuissa hän saavutti hopeaa joukkuekilpailussa vuonna 1981 sekä pronssia joukkuekilpailussa vuonna 1983 ja henkilökohtaisessa kilpailussa vuonna 1984. Vuoden 1983 EM-kilpailujen henkilökohtaisessa kisassa hän sijoittui viidenneksi.


title: Timo Nieminen (ampuja)

text: Seuratasolla Nieminen edusti Lahden Ampumaseuraa, Orimattilan Jymyä ja Orimattilan Urheiluampujia. Hän voitti henkilökohtaisen Suomen-mestaruuden olympiatrapissa vuosina 1976–1983, 1985–1986 ja 1992. Lisäksi hän voitti mestaruuksia automaattitrapissa sekä joukkuekilpailuissa.


title: Luettelo Yhdistyneiden kansakuntien turvallisuusneuvoston päätöslauselmista (1994–1995)

text: Tämä on luettelo Yhdistyneiden kansakuntienturvallisuusneuvoston päätöslauselmista 901 - 1000, jotka hyväksyttiin 4. marraskuuta 1994 ja 23. kesäkuuta 1995 välisenä aikana.


Luettelo Lapinlahden julkisista taideteoksista ja muistomerkeistä sisältää Lapinlahden kunnassa olevat pysyvät patsaat, muistomerkit ja muistolaatat. Lapinlahteen on liitetty Varpaisjärven kunta.


title: Juho Grönholm

text: Juho Emil Grönholm (s. 11. marraskuuta 1975 Helsinki) on suomalainen arkkitehti.


title: Juho Grönholm

text: Grönholmin vanhemmat ovat johtaja Birger Grönholm ja tutkija Kaisa Grönholm. Hänen avopuolisonsa vuodesta 2009 on arkkitehti Riikka Ylimäki. Grönholm valmistui arkkitehdiksi Teknillisestä korkeakoulusta 2001. Hän työskenteli useissa eri arkkitehtitoimistoissa 1996–2004, kunnes tuli 2004 Arkkitehtitoimisto ALAn osakkaaksi. Toimiston palkittuja suunnitelmia, joiden tekemiseen Grönholm on osallistunut, on muun muassa vuonna 2011 valmistunut teatteri- ja konserttitalo Kilden Kristiansandissa Norjassa. Rakennustietosäätiö RTS:n Pietilä-palkinnon toimisto sai 2008. Grönholm on arkkitehdin työnsä ohella toiminut arkkitehtuurin tuntiopettajana 2003–2005 ja vuodesta 2011.


title: Juho Grönholm

text: Grönholm voitti kollegoineen Helsingin keskustakirjaston suunnittelukilpailun vuonna 2013.


title: Nettopalkka

text: Nettopalkka eli "käteen jäävä palkka" tarkoittaa palkansaajalle palkkapäivänä maksettavaa rahasummaa. Nettopalkka saadaan vähentämällä bruttopalkasta pidätettävät verot ja muut maksut. Vähennettäviä summia ovat ennakonpidätys ja eräät palkasta pidätettävät maksut, kuten työeläkemaksu.


title: Nettopalkka

text: Nettopalkan suuruuteen vaikuttavat bruttopalkan suuruuden lisäksi eri maksujen pidätysprosentit.


Luettelo Sauvon julkisista taideteoksista ja muistomerkeistä sisältää Sauvon kunnassa olevat pysyvät patsaat, muistomerkit ja muistolaatat. Sauvoon on liitetty Karunan kunta.


title: Bruttopalkka

text: Bruttopalkka tarkoittaa palkan määrää ennen palkasta pidätettäviä veroja ja muita maksuja. Bruttopalkka on yleensä suurempi kuin palkansaajalle palkkapäivänä maksettava nettopalkka.


title: Bruttopalkka

text: Bruttopalkkaan voi kuulua rahapalkan lisäksi luontoisetuja.


title: Bruttopalkka

text: Työsopimuksissa, lehtiartikkeleissa ja tilastoissa esiintyvät palkat ovat tavallisesti bruttopalkkoja. On yleistä, että bruttopalkalla tarkoitetaan kuukausipalkkaa, mutta sillä voidaan tarkoittaa muutakin palkkaa, esimerkiksi tuntipalkkaa.


title: For Honor

text: For Honor on Ubisoftin kehittämä ja julkaisema Hack and slash -tyylinen taistelupeli. Peli on julkaistu Windowsille, PlayStation 4:lle ja Xbox Onelle helmikuussa 2017. Peli sijoittuu kuvitteelliseen keskiaikaan, jossa on mahdollista pelata kolmannessa persoonassa entisajan sotureilla, kuten Ritareilla, Samurailla ja Viikingeillä.


title: For Honor

text: Peli ilmoitettiin Electronic Entertainment Expo 2015 -tapahtumassa ja julkaistiin maailmanlaajuisesti 14. helmikuuta 2017.


title: For Honor

text: For Honor sijoittuu keskiaikaan, jossa on sekoitus fantasiaa. Pelissä on mahdollista valita yksi kolmesta ryhmittymästä Iron Legion Ritarit, Chosen Samurait ja Warborn Viikingit. Jokaisella ryhmällä on eri tyyppisiä luokkia. Vanguard on hyvin monipuolinen, jolla on hyvä hyökkäys ja puolustus. Assassin luokka on nopealiikkeinen ja erinomainen kaksinkamppailuissa, mutta tekee muita luokkia vähemmän osumaa. Heavy luokka sen sijaan kestää eniten osumaa ja on parhaimmillaan peleissä, joissa voi puolustaa tiettyä pistettä. Sen hyökkäykset ovat voimakkaita, mutta hitaita. Hybridit ovat sekoitus kahta tai kolmea luokkaa.


title: For Honor

text: Yksinpelissä käydään läpi kaikkien ryhmittymien tarina alottaen ensin Ritareista, jonka jälkeen Viikingit ja lopuksi Samurait. Tarina kertoo kuinka luonnonkaaoksen myötä ryhmittymät taistelevat keskenään alueista ja voimavaroista. Ritareiden sotaherra Apollyon uskoo kaikkien ryhmittymien tulleen heikoksi ja haluaa luoda uuden sodan manipuloimalla jokaisia ryhmittymiä.


title: For Honor

text: Moninpelissä on mahdollista pelata muita pelaajia vastaan tai tekoälyä vastaan. Sisältö on hyvin samanlainen, kuin ammuntapeleissä. Pelaajat voivat lisäksi vahingoittaa vastustajan lisäksi omia pelaajia. Pelissä on mahdollista päivittää hahmojen taisteluvarustusta paremmaksi ja muokata ulkonäköä värityksellä ja muilla lisäkuvioinneilla ja logoilla.